text:
Ykdysadyýet
Ýewropa Parlamentiniň Derňew gullugy tarapyndan taýarlanan “Terrorçylyga garşy göreş” habarnamasy çap edildi
Germaniýanyň ulag kärhanasy Mercedes Benz Ýewropadaky 774 müň ulagyny yzyna çagyrar
Wan şäherinde ekstremist terror guramasy PKK-nyň hüjümleri sebäpli 2015-nji ýylda saklanan Eýran-Wan otly saparlary 15-nji iýunda ýaňadandan başlar
" TANAP şol bir wagtda bilelikde durmuşa geçirjek täze taslamalarymyzyň buşlukçysydyr”
Turkish Kargo kärhanasy Hytaýyň we Gonkongyň kärhanalary bilen hyzmatdaşlyk etmek babatynda şertnama baglaşdy
Ykdysadyýetden jogapkär Wise-premýer Mehmet Şimşek ýylyň ilkinji çärýeginde 7,4 göterim ösen Türkiýäniň ykdysadyýetiniň netijeliliginiň dowam etjekdigini belledi
1850 kilometrlik taslamanyň 1340 kilometrlik bölümi ulanylmaga berler
Eýran bilen Yragyň Kürt Awtanomiýasynyň Süleýmaniýe şäheriniň arasynda Yragyň merkezi hökümeti tarapyndan saklanan uçar saparlary 9 aý soň şu gün ýaňadandan başlady
Soňky 1 hepdede amerikan dollaryna garşy iň köp hümmedi artan walýuta türk lirasy boldy
Dünýäniň iň uly ykdysadyýetine eýe bolan 7 ýurdyň liderlerini bir ýere jemleýän G7 Liderler maslahatynyň ilkinji güni tamamlandy
“Boeingiň” ýolbaşçysy: “Eýrana häzirki wagta çenli ýekeje uçaram gowşurmadyk we indi lisenziýamyz bolmandygy üçin berip hem bilmeris” diýdi
Ýewropa Bileleşigi komissiýasy mesele bilen bagly beýanat berdi
Meksika ABŞ-dan alýan polat we alýumin önümleri bilen käbir oba hojalyk harytlaryna 15-25 göterim arasynda gümrük salgydynyň goýuljakdygyny beýan etdi
Rus energetika firmasy Gazprom Türk Akym tebigy gaz turba geçiriji taslamasyny dolandyrjak South Stream Transport firmasyna 2,14 milliard ýewrolyk karz berjekdigini mälim etdi
Germaniýanyň Federal Kansleri Angela Merkel Ýewropada Halkara Pul gaznasy ýaly pul gaznasynyň döredilmegini isledi
Türkiýeden Russiýa edilen eksport şu ýylyň ilkinji 5 aýynda geçen ýylyň 5 ýyna garanyňda 61,4 göterim artyp, 1 milliard 408 million 844 müň dollara ýetdi


c: text/html

text:
Ýuwaş okeanyndaky Moskwa1
Aslynda, Paul Riweriň Sowuk uruş bilen bagly “Ruslar gelýär!” diýen watançylyk duýduryşy bärden gaýtma bolupdy. Ruslar Birleşen Ştatlara bir eýýäm gelip, iki asyr mundan öň onuň topraklaryny basyp alypdylar. Bir mahal Sankt-Peterburgyň patyşalyk goşunlarynyň öz imperiýalaryny ornaşdyrmak islän ştaty bolan Kaliforniýada rus harby gämileriniň yzlary heniz hem bar. San-Fransiskodaky Rus depesi (Russian hill) Imperiýanyň bu ýere 18-nji asyrda aýak basandygyny görkezýär. Rus imperiýasynyň goşunlary bu ýerde 1812-1842-nji ýyllar aralygynda mesgen tutupdylar.
Häzir Stambulda ýaşaýan ýazyjy Owen Metýuwyň “Şöhratly şowsuzlyklar: Nikolaý Rezanow we Rus Amerikasynyň arzuwy” atly kitaby şol döwür barada gürrüň berýär. Kitabyň çap edilmegi Russiýanyň öz post-Sowet ukusyndan açylyp, geosyýasy täsirini artdyrmagyň ugruna çykan döwrüne gabat geldi.
Kitap okyjyny o diýen bir “hezil” bolmadyk başdan geçirmeleriň gyzykly taryhynyň gözbaşy bolan “yumşak altyna” tarap äkidýär. 16-njy asyrda Sibire tarap ugur alan giňeýiş döwründe günorta welaýatlarda deriniň ýetmezçilik etmegi Peterburg bilen Moskwadaky täjirleri alada goýupdy. Beýik Roma imperatory Rudolf II türkler bilen söweşýän mahaly Rus patyşasy Boris Godunow 1595-nji ýylda Ýewropa 337,235 belka derisini we 40,360 sobol derisini, şeýle hem ençeme möjek derisini iberipdi. Olar Praga galasynyň 20 otagyna zordan ýerleşipdi. Bu harytlar Osmanly patyşalarynyň ählisini hopukdyrmak üçin ýeterlik bolan bolmaly.
Bir gezek Sara Paliniň aýdyp geçişi ýaly, Alýaska Russiýanyň gutarýan ýerinde başlaýar. Ýagny, Birleşen Ştatlaryň günbatar kenarynyň ahyrky dizaýny Russiýanyň imperiýal we täjirçilik maksatlarynyň tebigy taýdan giňemegine degişli bolupdy. Ony şu transkontinental ambisiýanyň gahrymany bolan Nikolaý Rezanow arzuw edipdi. 1764-nji ýylda doglan Rezanow öz zähmet ýoluna harby işgär hökmünde girişýär, emma döwlet işine goşulmak üçin, ol 20 ýaşynda harby wezipelerden çekilýär. Soňra ol Beýik Ketriniň sudunda, onuň iň soňky sud işgärleriniň biri bolan şazada Platon Zubowyň ýanynda işleýär. Eger-de Sibiriň patyşasy, Donald Trampyň bir mahalky slawýan görnüşi bolan Girgoriý Şelihow bolmadyk bolsa, Rezanow şol ýerde galyp hem bilerdi. Ol Rezanowy Rus imperiýasynyň bagtynyň Uzak Gündogardaky deri söwdasynda ýatandygyna ynandyrypdy.
1799-njy ýylda Rus-Amerikan kompaniýasy döredilýär. Ol Rezanowyň arzuwlarynyň çeşmesi bolup hyzmat etmelidi. Ol arzuw-hyýallar bolsa, Alýaskadan Kaliforniýa çenli “Yuwaş okeanynyň demirgazyk böleginde Russiýany ägirt uly güýje öwürmekden” ybaratdy. Şelihow şondan dört ýyl öň ölüp, Rezanowyň arwuzlarynyň hasyl bolmagy üçin az-owlak pul galdyrypdy. Rezanowyň garşysynda Yuwaş okeanyndaky adalaryň ençemesine eýeçilik edýän Ýaponiýa, şeýle hem imperiýasy Kaliforniýa çenli baryp ýeten Ispaniýa bardy. Şeýdip, ruslar paýtagt Nýu-Arhangelski döredýärler. Bir mahallar “Ýuwaş okeanynyň Pariži” diýip atlandyrylan bu ýer häzir Alýaskanyň Sitka şäheridir.
Rezanowyň arzuwlarynyp ajaýyp bolan bolmagy mümkin, emma ol öz men-menliginiň pidasy bolana meňzeýär. Ol ýaponlara “dünýäniň ýarsynyň Russiýanyň elindegini we onuň Älemdäki iň beýik Imperiýadygyny” aýdýar. Emma Rezanow koloniýanyň dargamazlygynyň hatyrasyna haýsydyr bir buýrugy bererden ejizdi. “Maňa fiziki we ahlaky päsgelçilikler kynçylyk döredýär” diýip, ol bir hatynda ýazýar. “Men her sagatda diýen ýaly kemsidilmekden we bulaşyklykdan ejir çekýärin”. Bu işiň hötdesinden gelmek üçin Stalin gerekdi.
Şeýlelikde, ornaýyş sowuk, adamlar arakhor, söwda bolsa pes bolýar. Dogrusy, kitapda gürrüň berilýän wakalardan gowy Golliwud filmini hem surata düşürip boljak. (Rassel Krou Rezanowyň roluny ýerine ýetirip bilerdi.)
Rezanowyň Kolumbiýa derýasyna tarap eden sapary başdan geçirmeleriň iň gyzykly ýerleriniň biridir. Bu ýer häzirki Waşington ştatydyr. 1805-nji ýylyň şol günlerinde Yuwaş okeanynyň gündogar kenarynda iki imperýa birleşäýmegiň bäri ýanyndan gaýdypdy. Emma olaryň täleýi düýbünden başgaça bolup çykýar.
Rezanow 1806-njy ýylda San-Fransisko baranda Ispaniýanyň resmileri ony gyzgyn garşy alýarlar. Alýaksada we Sibirde başdan geçirilen gowgaly günlerden soň, Kaliforniýa oňa jennet bolup görnen bolmaly. Ruslar bu ýerdäki günlerini ördek awlap geçirýärler. Has gyzykly beri bolsa, Rezanow öz Kaliforniýa planlarynyň bir bölegi bolan ispan koloniýasynyň hökümdarynyň 15 ýaşly gyzy Konçita öýlenýär. Emma Rezanow 1807-nji ýylda aradan çykýar. 1867-nji ýylda Birleşen Ştatlar Alýaskany satyn alandan soň, onuň Rus-Amerikan kompaniýasy ýat bolup gidýär.

robotstxt: allowed

filter: keep


text:
Döwlet Baştutanymyz Ahal welaýatynyň we Aşgabat şäheriniň käbir häkimlikleriniň atlaryny we gurluşyny üýtgetmek hakynda Karara gol çekdi
Ahal welaýatynyň dolandyryş-çäk gurluşynyň üýtgemegi bilen baglylykda, Türkmenistanyň Prezidenti karara gol çekdi. Resminama laýyklykda:
- Ahal welaýatynyň Babadaýhan etrap häkimligini döretmeli we gurluşyny tassyklamaly;
- Ahal welaýatynyň Babadaýhan etrap häkimliginiň, Kaka, Tejen we Sarahs etraplarynyň häkimlikleriniň işgär sanyny tassyklamaly;
- Ahal welaýatynyň Baharly etrap häkimliginiň adyny üýtgedip, ony Ahal welaýatynyň Bäherden etrap häkimligi diýip atlandyrmaly;
- Ahal welaýatynyň Altyn asyr etrap häkimligini hem-de Kaka şäher häkimligini ýatyrmaly;
Ahal welaýatynyň häkimligine Türkmenistanyň Adalat ministrligi bilen bilelikde şu karardan gelip çykýan üýtgetmeleri we goşmaçalary Türkmenistanyň kanunçylygyna girizmek baradaky teklipleri 1 aý möhletde taýýarlamak hem-de Türkmenistanyň Ministrler Kabinetine bermeli.
***
Aşgabat şäheriniň dolandyryş-çäk gurluşynyň üýtgemegi bilen baglylykda, Türkmenistanyň Prezidenti karara gol çekdi. Resminama laýyklykda:
- Aşgabat şäheriniň Arçabil etrap häkimliginiň adyny üýtgedip, ony Aşgabat şäheriniň Büzmeýin etrap häkimligi diýlip atlandyrmaly;
- Aşgabat şäheriniň Bagtyýarlyk we Büzmeýin etrap häkimlikleriniň gurluşy hem-de işgär sanyny tassyklamaly;
- Aşgabat şäheriniň Abadan we Ruhabat etraplarynyň häkimliklerini ýatyrmaly;
Aşgabat şäheriniň häkimligine Türkmenistanyň Adalat ministrligi bilen bilelikde şu karardan gelip çykýan üýtgetmeleri we goşmaçalary Türkmenistanyň kanunçylygyna girizmek baradaky teklipleri 1 aý möhletde taýýarlamak hem-de Türkmenistanyň Ministrler Kabinetine bermeli.


text:
Köňül – terbiýesi
Nakyllardyr atalar sözleri terbiýeçilik ähmiýetine eýedir. Olar asyrlaryň dowamynda kemala gelen adamzat tejribesiniň, ynsan aragatnaşygynyň oý-pikiriniň jemidir. Nakyllar türkmen halkynyň ajaýyp ahlak gymmatlyklarynyň, asylly ýörelgeleriniň nesilden-nesile geçmeginde örän wajyp ruhy gözbaş bolup gelýär. Nakyllarda ýokary ahlaklylyga çagyryş ýaňlanýar. Ahlaklylyk ynsany bezeýän ajaýyp häsiýetdir.
Edepli, terbiýeli, tertipli bolmagy ündeýän “Edep bilen bagt tapylar”, “Edepli ile ýarar”, “Edep başy dil” diýen nakyllar bar. “Malym gitse gitsin, pälim gitmesin”, diýen ýaly pähimler bar. “Baryndan bazar eýläp” diýen halkymyz az zat bilen oňňut etmegi, sabyrly bolmagy başarýar.
Zähmete bolan söýgini beýan edýän nakyllary, ýaşulylar çagalykdan perzentleriň gulagyna guýupdyr. Ýaş nesilleri milli-ruhy ahlak gymmatlyklarynyň gazananlary boýunça terbiýelemek barha ruhlanýar.


text:
Personal kompýuterleriň huşy
Ýazylan wagty: 27 сентября 2018 Ýazan Mayichka
Personal kompýuterleriň huşy
Personal kompýuterleriň huşy ýa-da ýatda saklaýan gurluşy maglumatlary saklamak üçin niýetlenilendir. Ýatda saklaýan gurluşyň esasy ýerine ýetirýän işi maglumatlary okamak we ýazmakdyr. Ol işlere bilelikde huşa ýüz tutmak diýilýär. Huşyň iň wajyp häsiýetnamasy onuň sygymy we oňa girmäge bolan wagtdyr. Operatiw huşyň ýatda saklaýjy elementi hökmünde häzirki wagtda uly integral mikroshemalar ulanylýar. Operatiw huşuň düzümi häzirki wagtda SIMM (Single In line Memory Module)-daşlykda ýerine ýetirilýär. Soňky wagtlarda onuň DIMM, FPM DRAM, EDO DRAM, SD RAM ýaly görnüşleri peýdalanylyp başlandy. Huş üçin integral mikroshemalar ýokary tehnologiýanyň önümidir. Olar ýaponiýanyň, koreýanyň, amerikanyň we ýewropanyň firmalary tarapyndan köp bolmadyk möçberde öndürýär. Has köp ulanylýan kompýuter maksatnamalary üçin operatiw huşyň möçberine bolan talaplar bardyr. WINDOWS 95 operasion ulgam üçin operatiw huşyň iň kiçi möçberi 8 Mbaýtdan kiçi bolmaly däldir. WINDOWS 98 üçin bolsa şu talap 16 Mbaýtdan kiçi bolmaly däldir. Häzirki köpçülikleýin ulanylýan PK-laryň operatiw huşy 32 Mbaýtdan 512 Mbaýta we ondanam köpüräk bolup bilerler. Häzirki zaman PK-larda hemişelik ýatda saklaýjy gurluş /HÝSG/ bardyr, olara iňlisçe ROM /Read Only Memory/ diýilýär. Bu huşyň möhüm işi BIOS-y/Basic Input Output System – giriş-çykyşyň ulgamlaýyn bazasy-GÇUB/ saklamakdyr. BIOS kompýuter maksatnamalary ulgamlaýyn platanyň arhitekturasyna bap gelmegini üpjün edýär we kompýuteriň töwerekleýin gurluşlarynyň giriş-çykyş maksatnamalarynyň toplumyny özünde saklaýar. Bulardan başgada HÝSG kompýuteri barlamagyň maksatnamasyny-POST /Power On Self-Test/ özünde mydama saklaýar, ondan başgada diskden operasion ulgamy ýükleýiş işini ýerine ýetirýän başlangyç ýükleýiş maksatnamasyny mydama saklaýar. Adatça BIOS mikroshemada saklanylýar we ol mikroshema öndürilen wagty oňa maglumatlar ýazylýar. Onuň üçinem ol huş diňe okamak üçindir. Oňa düzediş girizmek çetin işdir, ýöne elektrik ýa-da ultramelewşe şöhle bilen ondan maglumatlary aýyryp bolar.
Okalan sany: 23 Jogaplar: ( 0 )


text:
Türkmen zyýaratçylary hormatly Prezidentimiz Gurbanguly Berdimuhamedowyň Buýrugyna laýyklykda, “Türkmenhowaýollary” gullugy tarapyndan guralan ýörite uçar gatnawy bilen Saud Arabystany Patyşalygyna haja ugradylar.
Musulmanlaryň esasy baýramlarynyň biri bolan Gurban baýramynyň öňüsyrasynda ýurdumyzyň ähli welaýatlaryna we paýtagtymyza wekilçilik edýän watandaşlarymyzyň 153-si bütin dünýäniň zyýaratçylarynyň millionlarçasy bilen bir hatarda, şu sahawatly günlerde mukaddes Käbä tagzym etmek we beýleki dessurlary berjaý etmek üçin Mekgede hem-de Medinede bolarlar.
Goý, Beýik Biribar türkmen zyýaratçylaryny öz penasynda aman saklasyn!
Doga-dilegleriňiz Gudraty Güýçli Allatagalanyň dergähinde kabul bolsun, hormatly watandaşlar!
turkmenistan.gov.tm


text:
Eýran Türkmenistana garaşylmadyk teklip hödürleýär. Aşgabatdaky resmileriň bu teklibi aňsat ret edip bilmezligi mümkin.
29-njy aprelde Eýranyň Milli nebit kompaniýasynyň başlygy Hamidreza Araki Eýranyň swap ylalaşygy esasynda türkmen gazyny Pakistana akdyrmaga taýýardygyny aýtdy.
Häzirki wagtda Türkmenistan garaşsyzlyk ýyllarynyň iň agyr ykdysady krizisini başdan geçirýär. Türkmen hökümeti lapykeçlik bilen öz mawy ýangyjyny dürli ugurlara eksport etmäge synanyşýar.
Türkmen gazynyň eksportyny ösdürip, döwletiň gapjygyny galňatmak üçin prezident Gurbanguly Berdimuhamedow Türkmenistan – Owganystan – Pakistan – Hindistan (TOPH) gaz geçirijisiniň iň ygtybarly ugurdygyna ynanýana çalym edýär.
Ýöne, TOPH-yň iş ýüzünde durmuşa geçiriljekdigi hakda doly ynam ýok. TOPH arkaly 33 milliard metr kub türkmen gazy akdyrylar. Ýöne gaz geçirijiniň 744 kilometri Owganystanyň çäginden geçer. Soňky ýyllarda ol ýerde hökümet güýçleri bilen jeňçileriň arasyndaky garpyşyklar güýçlendi.
TOPH-uň geçýän ugry boýunça bar bolan şübheler bu 10 milliard dollara barabar proýekte maýadar tapmagy kynlaşdyrdy.
Araki: “Iň gowusy bolanda TOPH-yň gurluşygy 10 ýylda tamamlanar. Ýöne bu taslamany kimiň maliýeleşdirip, kimiň howpsuzlygy üpjün etjekdigi henizem nämälim” diýdi.
“Biz has amatly bahadan gysga wagtyň içinde swap ylalaşygyny amala aşyryp bileris” diýip, ol belledi.
Araki Eýranyň teklip edýän swap ylalaşygy arkaly akdyrmaga isleg bildirýän türkmen gazynyň möçberi barada agzamady, ýöne onuň bu mümkinçiligiň has çalt amala aşyryljak wariantdygy dogry bolsa gerek.
“Parahat” gaz geçirijisi
Eýran “Parahat” gaz geçirijisiniň gurluşygynyň birinji bölümini tamamlady. Uzynlygy 1900 kilometrlik bu gaz geçiriji arkaly Eýranyň Günorta pars gaz käninden Pakistana, soňlugy bilen Hindistana gaz akdyrylmagy göz öňünde tutulýar.
“Parahat” gaz geçirijisi TOPH-a alternatiwadyr. Bu iki proýektiň ikisi-de ilkibaşda 90-njy ýyllarda nazarda tutulyp başlanypdy. Ýöne dürli sebäplerden olar yza süýşürildi.
“Parahat” gaz geçirijisi bilen baglylykda, Birleşen Ştatlar Pakistana Eýrandan gaz satyn almazlygy üstünlikli ündäp geldi.
Ýöne Eýran taslamanyň öz çäginden geçýän şahasynyň gurluşygyny tamamlady. Şol sebäpden, türkmen gazynyň Pakistana akdyrylmagynda iň gysga ýoluň swap ylalaşygydygyny aýtmak bilen Araki, belki-de, mamladyr.
“Parahat” gaz geçirijisi işe girizilen wagty ýylda 22 milliard metr kub gazy Pakistana akdyrmaga mümkinçilik bolar. Ýöne bu gaz geçirijiniň kuwwatlylygyny ýylda 55 milliard kub metre çykarmak göz öňünde tutulýar.
Araki özleriniň akdyryp biljek türkmen gazynyň möçberi barada hiç zat agzamady, ýöne Türkmenistandaky ykdysady kynçylyklary nazarda tutanymyzda, Aşgabat üçin islendik mukdar makul hasaplanar.
Türkmenistan häzirki wagtda diňe Hytaýa gaz eksport edýär. Oňa eksport edilýän 30 milliard kub metrlik gazyň töleginiň ep-esli bölegi bilen Türkmenistan Hytaýa bolan bergisini töleýär.
Türkmenistan gaz müşderilerinden Orsýeti 2016-njy ýylda ýitirdi. Şondan bir ýyl geçensoň, Aşgabat Eýrandan 2007-2008-nji ýyllaryň gyşyndaky gaz üçin algylaryny aljak boldy. Eýran tölemekden boýunça gaçyrdy. Şondan soň Türkmenistana Demirgazyk Eýrana akdyrýan gazyny kesdi.
Ýöne, muňa garamazdan, Eýran swap ylalaşygy esasynda türkmen gazyny Azerbaýjana akdyrmaga rugsat berdi. Ermenistan hem şeýle ylalaşygyň ugrundadyr.
Bu gaz swap ylalaşyklary Orsýetiň ýerini dolduryp bilmeýär. Ruslar birwagtlar 40 milliard kub metrden gowrak türkmen gazyny, Eýran bolsa 6-8 milliard kub metre barabar türkmen gazyny satyn alardy.
Ne Tähran ne-de Aşgabat algy-bergi dawasynda egilşik etmänsoň, Türkmenistandan demirgazyk Eýrana çekilen maksimum 20 milliard kub metr gaz geçirmäge kuwwatly iki gaz geçirijiniň ikisi-de “takyrap” durandyr.
Şonuň üçin, Eýranyň türkmen hökümetine eden teklibi özüne çekijidir. Ýöne, Aşgabat bir zady göz öňünde tutmaly, ýagny Pakistan boýunça swap ylalaşygyna razyçylyk bermek bilen, onsuzam şübheli garalýan TOPH-yň durmuşa geçirilmek ähtimallygyny “kölegeli” görkezer.
Teklibiň mümkin bolan başga sebäpleri barmy?
Eýranyň Türkmenistana edýän jomartlygynyň aňyrsynda başga-da sebäp bolmagy mümkin.
Geçen ýyl Türkmenistan swap ylalaşygy esasynda öz gazyny Eýranyň üsti bilen Türkiýä akdyrmaga synanyşanda Araki “Biz swap ylalaşygy arkaly özümize garşydaş ýurduň gazyny Türkiýä akdyrmaga garşy” diýipdi.
Birleşen Ştatlar Tähranyň gaznasyna girdeji getirjek ylalaşyklara garşy çykyp gelýär. Ýöne Waşington Eýran bilen Gazagystanyň nebit swap ylalaşygyna, ýa-da onuň Türkmenistan bilen gaz swap ylalaşygyna garşy çykmaýar, sebäbi bu ylalaşyklarda girdejiniň esasy bölegi Eýranyň gaznasyna girmeýär.
Ýöne Pakistana akdyryljak gazy türkmen gazy diýip mahabatlandyrmak bilen Eýran Pakistana “Parahat” gaz geçirijisiniň Pakistan böleginiň gurluşygyny tamamlatjak bolýandyr.
Ýöne, aradan 10 ýyl geçensoň “Parahatdan” anyk kimiň gazynyň akjagy soragly ýagdaý.
29-njy aprelde Araki agzalýan teklibi ilkinji gezek jemgyýetçilige aýan etdi, ýöne onuň belliklerinden teklibiniň has ozal hödürlenendigini aňsa bolýar. “Biz swap ylalaşygy esasynda türkmen gazyny Pakistana akdyrmaga taýýardygymyzy Türkmenistana aýtdyk, ýöne heniz olar jogap bermedi” diýip, Araki aýtdy. Bu gürrüňlerden Rohaniniň Aşgabada eden soňky saparynyň dowamynda bu teklibiň ara alnyp maslahatlaşylandygyny çaklasa bolýar.
Indiki sorag: TOPH babatada Türkmenistan özüne nä derejede ynamly?
Berdimuhamedow TOPH-yň 2019-njy ýyla çenli tamamlanjakdygyny aýdyp gelýär. Ýöne, köpler munuň şeýle boljakdygyna şübheli garaýar.
Türkmenistan häzir maliýe serişdelere mätäçlik çekýäne çalym edýär we gysga wagtda pul tapmak üçin Eýranyň hödürleýän teklibi hakykata iň ýakyn wariant bolmagy mümkin. Ýöne,Türkmenistanyň swap ylalaşygy esasynda öz gazyny Eýranyň üstünden Pakistana satmaga isleg bildirmegi TOPH taslamasyna agyr urgy bolar. Sebäbi Eýrandan Pakistana, belki-de soňlugy bilen ondan Hindistana çekilýän gaz geçirijiniň işe girizilmegi diýmek Pakistan we Hindistanyň gözünde TOPH-yň gymmatyny gaçyrar.
Makalada öňe sürülýän pikirler awtoryň özüne degişli bolup, olar Azatlygyň pozisiýasyny aňlatmaýar.


text:
Tizaçar
Programma barada
Tizaçar programmasy kompýuterde işleýän adamlaryň öz iň köp ýerine ýetirýän amallaryny tizleşdirmegi maksat edinýär. Bu programmany ulanyp aşakdaky işler üçin gysgaça kombinasiýalar belläp, işlemegi tizleşdirip bolýar.
- Papkalary açmak
- Programmalary açmak
- Web sahypalary açmak
- we beýleki umumy amallar
Tizaçar programmasy öz adyny edýän işinden alýar. Ol aşakdaky meselelere jogap hökmünde işlenip düzüldi.
Göçürip al (1.27 MB) | PDF gollanma | Onlaýn HTML gollanma
- Iş stoly ýarlykdan dolýar - Adatça kompýuterde işlenilende iş stolunda birnäçe ýarlyklar döredilýär. Işleriň artmagy we çylşyrymlaşmagy bilen iş stolunyň üsti ýarlykdan dolýar. Netijede iş stoluny ulanmak kyn bolýar.
- Windows Search teklipleriniň ulanyja görä işlemeýänligi – programmalary tiz tapmak üçin Windows gözlegi hem birnäçe teklipleri berýär. Emma ol teklipler anyk bolman iň ýakyn programmany teklip edýär. Tizaçar programmasy her bir ulanyjynyň iň köp ulanýan programmalaryna anyk belgileri we kodlary bellemäge mümkinçilik berýär we basylýan düwmeleriň sanyny düýpli azaldýar.
- Işlenilýän wagty papkalaryň we faýllaryň köp açylyp ekranyň dolmagy – adatça kompýuterde işlenilende birnäçe papkalary we faýllary açmaly bolýar. Emma olaryň hemmesi bir bada gerek bolman, 5 minutdan ýa-da 15 minutdan açmaly bolýar. Dürli kategoriýalarda tertiplenen papkalar biri-biriniň içine ýerleşdirilende papkalary açmak üçin syçan bilen köp gezek basyp girmeli bolýar. Tizaçar umuman faýl/papka açmak işini aňsatlaşdyrýar we diňe edil häzir ulanyp oturan faýllaryňyzy açyp ulanmaga mümkinçilik berýär. Sebäbi ulanyjynyň indiki papkalary açmagy örän aňsat bolandygy sebäpli olary (kyn bolandygy üçin) açyk saklamak gerek däl bolýar.


text:
Gyssagly toy saz gurallaryñ durli girnushleri satylyar
gitara arenas
ГИТАРА ЭЛЕКТРО
Новая в чехлеGörmek Toy we studia üçin goşulan wagty 1 aý öň Gören adam sany 15x
ЭЛЕКТРО ГИТАРА
айдым студия
Тазе ягдайы говы. Хемме зады бар. Херсини айратынам сатжак. Гыссанып сатянGörmek Toy we studia üçin goşulan wagty 1 aý öň Gören adam sany 226x
М-Аудио студия ун
Тазе ,ягдайы говыGörmek Toy we studia üçin goşulan wagty 2 aý öň Gören adam sany 70x
студия учин микрофон
Тазе, говы ишлейар.Görmek Toy we studia üçin goşulan wagty 2 aý öň Gören adam sany 64x
студия учин кичи пульт
Тазе .ягдайы гаты говы,Görmek Toy we studia üçin goşulan wagty 2 aý öň Gören adam sany 53x
Колонкалар
Ягдайы гаты говы, тазеGörmek Toy we studia üçin goşulan wagty 2 aý öň Gören adam sany 52x
студия учин улы пульт
Клавиатура
Ягдайы гаты говы. Тазе. Бахасында оншук боларGörmek Toy we studia üçin goşulan wagty 2 aý öň Gören adam sany 13x
gitara ady barcelona satlyk imo nomer862872656
Satlyk gitara
Blok gerek
Salam maña pa3x pro rabochi blok gerek amatlyrak bahadan nomer +99361991696Görmek Pianino we klawiýaturaly goşulan wagty 11 aý öň Gören adam sany 91x
gitara yamaha c45
- 1


text:
Aşgabat Aziadasynda Watanymyza wekilçilik eden türgenleriň we tälimçileriň adyndan milli köpçülikleýin sport we bedenterbiýe, olimpiýa hereketiniň ösdürilmegine ägirt uly goşant goşan, “Aşgabat 2017” oýunlary geçirmek başlangyjy bilen çykyş edip, Aziada taýýarlyk döwrüniň tutuş dowamynda oňa gönüden-göni ýolbaşçylyk eden, sagdan durmuş ýörelgesiniň tarapdary we wagyzçysy hormatly Prezidentimiz Gurbanguly Berdimuhamedowa sowgat berlen welosiped Türkmenistanyň Döwlet muzeýiniň Prezident muzeýine dabaraly ýagdaýda gowşuryldy. Bu ýerde geçirilen dabara paýtagtymyzyň ýaşaýjylary, talyp ýaşlar we köpçülikleýin habar beriş serişdeleriniň hem-de sport jemgyýetçiliginiň wekilleri gatnaşdylar.
Mälim bolşy ýaly, dünýä ýaň salan oýunlar tamamlanandan soň, ertesi güni hormatly Prezidentimiz säher bilen ýaryşlarda üstünlikli çykyş eden türgenlerimizi we olaryň tälimçilerini gutlap, hormatly atlary we şa serpaýlaryny gowşurdy. Ýurdumyzyň sport jemgyýetçiligi bolsa bu belent hormata çäksiz hoşallyk bilen milli Liderimize döwrebap sport welosipedi sowgat berdi. Hormatly Prezidentimiz sowgady minnetdarlyk bilen kabul edip, ony muzeýe berýändigini aýtdy. Türkmen tälimçileri we türgenleri bu gymmatly sowgady Türkmenistanyň Döwlet medeniýet merkeziniň Döwlet muzeýinde ýerleşýän Prezident muzeýine gowşurdylar. Indi ol muzeýiň milli sport bölüminiň ajaýyp gymmatlarynyň hatarynda orun aldy.
Bu bölümde hormatly Prezidentimize ozal hem sowgat berlen sport lybaslarydyr ulaglarynyň ençemesi bar. Meşhur «Volkicar»ýaryş ulagynyň sürüjisi üçin niýetlenen sport lybasy muzeýiň görnükli ýerinde ýerleşdirilipdir. Ol hormatly Prezidentimiziň Içeri işler ministrligine degişli Sport-ulag merkeziniň açylyş dabarasynda «Volkicara»ussatlyk bilen erk edende geýen lybasydyr. Italiýanyň meşhur kompaniýalarynyň birinde öndürilen lybas oňaýlylygy we her dürli ýagdaýa hem çydamlylygy bilen tapawutlanýar.
Milli sport bölüminiň gymmatly eksponatlarynyň hatarynda hormatly Prezidentimiziň erk eden «Volkicary»hem bar. Mälim bolşy ýaly, «7-lik» belgili bu sport ulagynda hormatly Prezidentimiz ussatlygyny görkezip, geçirilen ýaryşyň ýeňijisi bolupdy.
Bölümi milli Liderimiziň ýaşlaryň arasyndaky çempionatyň jemleýji duşuşygynda geýen hokkeýçi lybasy we hokkeý taýagy hem bar. Şol taryhy günde hormatly Prezidentimiz şaýba gol çekip, ýaş hokkeýçilere sowgat beripdi we hokkeý boýunça ussatlygyny görkezipdi. Bölümi şu agzan pursatlarymyzdan alnan suratlar we maglumatlar hem bezeýär. Suratlaryň arasynda hormatly Prezidentimiziň «Alfa-Romeo», «BMW» sport ulaglaryna ussatlyk bilen erk edýän görnüşlerinde düşürilenleri hem bar. Mälim bolşy ýaly, mundan üç-dört ýyl ozal 5 ulagyň gatnaşmagynda Köpetdag şaýoly — Gökdere aralygynda ýaryş geçirildi. Şol ýaryşda hormatly Prezidentimiz «Alfa-Romeo» sport ulagyna erk edip, birinji orna mynasyp boldy.
«Türkmenistan» kysymly täze welosipediň getirilmegi bilen, Prezident muzeýindäki welosipedleriň sany 5-e ýetdi. Ol, esasan, gymmat bahaly karbon metalyndan we bambuk agajyndan ýasalyp, altyn çaýylandyr. Karbon we bambuk welosipediň has ýeňil hereket etmegine we çydamlylygyna oňat täsirini ýetirýär. Täze welosiped muzeýiň iň gymmatly eksponatlarynyň biri bolar — diýip, Döwlet muzeýiniň ýolbaşçysy Öwezmuhammet Mämmetnurdow gürrüň berýär.
Dabara «Aşgabat 2017-de» üstünlik gazanan we milli Liderimiziň şa serpaýyna, hormatly adyna mynasyp bolan türgenleriň hem birnäçesi gatnaşdy. Dabara gatnaşyjylar türkmen sportunyň gysga wagtyň dowamynda görlüp-eşidilmedik derejede ösdürilendigi üçin hormatly Prezidentimize hoşallyk bildirdiler.


text:
AŞGABATDA BMG-NIŇ GLOBAL KONTRTERRORISTIK STRATEGIÝASYNY AMALA AŞYRMAK BOÝUNÇA ÝOKARY DEREJELI MEJLISI GEÇIRILDI
AŞGABATDA BMG-NIŇ GLOBAL KONTRTERRORISTIK STRATEGIÝASYNY AMALA AŞYRMAK BOÝUNÇA ÝOKARY DEREJELI MEJLISI GEÇIRILDI
2018-nji ýylyň 30-njy aprelinde Aşgabatda «Merkezi Aziýada BMG-niň Global Kontrterroristik strategiýasynyň toplumlaýyn durmuşa geçirilmegine tarap» atly Merkezi Aziýa döwletleriniň bilelikdäki iş meýilnamasynyň amala aşyrylşy boýunça ýokary derejeli mejlisi, şeýle hem Merkezi Aziýa üçin Bilelikdäki hereketleriň meýilnamasyny goldamakda bilelikdäki taslamasynyň üçünji tapgyrynyň işe girizilmegi geçirildi.
Bu çäre Türkmenistanyň Daşary işler ministrligi we BMG-niň Merkezi Aziýa üçin Öňüni alyş diplomatiýasy boýunça Sebit merkezi tarapyndan gurnaldy. Çärä BMG-niň Baş sekretarynyň orunbasary, BMG-niň Kontrterroristik müdirliginiň Başlygy Wladimir Woronkow, BMG-niň Merkezi Aziýa üçin Öňüni alyş diplomatiýasy boýunça Sebit merkeziniň Ýolbaşçysy Natalýa German, Merkezi Aziýa ýurtlarynyň daşary işler ministrleriniň orunbasarlary, şeýle hem BMG-niň degişli düzüm birlikleriniň wekilleri gatnaşdylar.
Mälim bolşy ýaly, taslamanyň birinji we ikinji tapgyrlary 2010-2017 ýyllary döwründe amala aşyryldy we 2011-nji ýylyň dekabrynda Aşgabatda kabul edilen we öz görnüşinde ilkinji bolan, Merkezi Aziýa üçin Bilelikdäki hereketleriň meýilnamasyny işläp taýýarlamak boýunça teklipleri düzmek üçin Global strategiýasynyň esasy dört sany ugurlaryny ara alyp maslahatlaşmaga bagyş edildi.
Geljekde BMG-niň Merkezi Aziýa üçin Öňüni alyş diplomatiýasy boýunça Sebit merkeziniň we BMG-niň Kontrterroristik Merkeziniň «Merkezi Aziýada BMG-niň Global Kontrterroristik strategiýasynyň toplumlaýyn durmuşa geçirilmegine tarap» atly bilelikdäki sebitleýin kontrterroristik başlangyjynyň täze tapgyryny strategiki esasda geljekde terrorçylygy garşy göreşmek we zorlukly ekstremizmi ýok etmek çygrynda Merkezi Aziýa ýurtlarynyň mümkinçiliklerini berkitmäge gönükdirilmegine garaşylýar.
Mejlisde çykyş etmek bilen j-p Woronkow esasy çäreleriniň terrorçylyga garşy göreşmek we zorlukly ekstremizmiň öňüni almak, Merkezi Aziýa üçin Bilelikdäki hereketleriň meýilnamasynda berkidilen geljekde öňdebaryjy ugurlarynda Merkezi Aziýa ýurtlarynyň mümkinçiliklerini berkitmek we sebitde hem-de sebitiň daşynda öňdebaryjy tejribelerini alyşmaga ýardam etmek boýunça milli we sebitleýin strategiýalaryny işläp taýýarlamakda maksada gönükdirilen goldawy amala aşyrmagy öz içine aljakdygyny belledi.
Türkmenistanyň Daşary işler ministriniň orunbasary S.G.Berdimuhamedow öz çykyşynda BMG-niň Kontrterroristik strategiýasynyň Aşgabat iş meýilnamasyny durmuşa geçirmekde mundan beýläk hem Türkmenistanyň BMG-niň Kontrterroristik merkezini hyzmatdaşlyga çagyrmaga taýyndygyny mälim etdi. Şunuň bilen baglylykda, türkmen tarapy BMG-niň öňüni alyş diplomatiýasynyň Merkezi Aziýa üçin Sebit merkezini ulanmak bilen bu ugurda anyk teklipler bilen çykyş etdi.
Öz gezeginde h-m German sebitleýin we öňüni alyş diplomatiýasynyň ulgamynda öz mandatyna laýyklykda, BMG-niň öňüni alyş diplomatiýasynyň Merkezi Aziýa üçin sebit merkezi bu başlangyjy bilelikde durmuşa geçirmegi amala aşyrjakdygyny we Merkezi Aziýada bu ugurda hereket etýän beýleki sebitleýin hyzmatdaşlar bilen bilelikde zorlukly ekstrimizmi ýok etmek we terrorizm bilen göreşmek ulgamynda sebitleýin we serhetýaka hyzmatdaşlygyna ýardam etjekdigini belläp geçdi.
Forumyň netijesi boýunça BMG-niň Global Kontrterroristik strategiýasyny amala aşyrmak boýunça ýokary derejeli mejlisiň netijeleri boýunça jemleýji resminama kabul edildi.
Mejlisiň ahyrynda Türkmenistanyň DIM-niň binasynda Aşgabatda akkreditirlenen daşary ýurt habarçylary we we milli köpçülikleýin habar beriş serişdeleriniň wekilleri üçin metbugat maslahaty geçirildi.


text:
Troposfera
Troposfera — ýer üstüne ýakyn ýerleşen howa gatlagydyr. Onuň ýer üstünden beýikligi ekwatorda 16–18 km-e, aram giňlikde 14–16 km-e we polýar guşaklygynda 9–10 km-e ýetýär. Troposferanyň ýokarky araçägi pasyllar boýunça üýtgeýär. Gyşyna peselýär, tomsuna bolsa konweksiýanyň işjeňleşmegi bilen araçäk gatlak ýokary galýar. Kä ýagdaýlarda troposferanyň araçägi gije-gündiziň dowamynda birnäçe kilometre çenli üýtgäp biler. Troposfera atmosferanyň iň ýuka gatlagy bolup, munda onuň massasynyň 80 %-i ýerleşýär. 50 %-i 5 km-de, 75 %-i 10 km-de we 95 %-i 20 km aralykda ýerleşýär. Troposferada çyg we ýylylyk aýlanyşygy, bulutlaryň we ygallaryň döremegi ýaly hadysalar ýüze çykýar. Troposferada şeýle hem adatdan daşary optiki we akustiki hadysalar hem emele gelýär. Bu howa gatlagynyň esasy aýratynlyklarynyň biri hem onda howanyň temperaturasynyň her 100 m beýiklik aralygyndan 0,6-1,00 C peselmekligidir. Ekwatorda ortaça ýyllyk temperatura + 260, polýusda – 230 C. Troposferanyň ýokarky araçäginde temperatura degişlilikde – 700 we – 500 C. Tropopauza – troposfera bilen stratosferanyň aralygynda ýerleşip, galyňlygy 1– 2 km. Bu gatlaga köplenç bir deň temperatura, ýagny izotermiýa häsiýetlidir. Kä ýagdaýlarda ýokary galdygyňça temperatura peselmän artýar, ýagny temperaturanyň inwersiýasy döreýär.


text:
Türkiýäniň Stambul şäheriniň Fatih etrabynda gurnalan operasiýada 2 adamy öldürmekde güman edilýän türkmen migrantynyň ele salnandygy habar berilýär.
Türkiýäniň habar serişdeleriniň maglumatyna görä, Stambulyň Büýükçekmeje etrabynda kellelerine ullakan çekiç bilen urlup öldürilen ýagdaýda tapylan 61 ýaşyndaky täjir türk aýal Rukiýe Baljy bilen onuň migrant kömekçisiniň janyna kast edendigi anyklanan türkmenistanly migrant polis tarapyndan ele salyndy. Türk metbugatynyň polis çeşmelerine salgylanyp berýän habarynda, jenaýatkäriň Gurtgeldi K. atly 30 ýaşyndaky türkmenistanly migrantdygy beýan edilýär.
Türkiýäniň "Hürriýet" gazeti 11-nji dekabrda agşam wagty Stambulyň Büýükçekmeje etrabynyň Pynartepe mähellesinde ýerleşýän fermada bolan jenaýatyň täjir hem fermer türk zenany Rukiýe Baljynyň Gurtgeldi K. atly işe alan türkmenistanly täze işgäri bilen gürjüstanly migrant kömekçisiniň sözi azaşmagy netijesinde bolandygyny bildirdi.
Türkiýäniň "haberler.com" ýaly internet neşirlerinde çap edilen maglumatlarda, "Stambul polisiniň jenaýaty gözläp-agtaryş bölümi tarapyndan geçirilen derňewde fermer aýalyň ýanynda jenaýat güni işe başlan türkmenistanly bir migrantyň ýitirim bolandygy anyklanýar. Fermer aýalyň ogurlanan mobil telefonuny yzarlan türk polisi, ony ýaňky türkmen migrantynyň bir dükana satandygyny kesgitleýär. Howpsuzlyk işgärleri tarapyndan gözlenmäge başlanan jenaýatda güman edilýän Gurtgeldi K. atly türkmenistanly migrant 16-njy dekabrda Stambulyň Fatih etrabynda gurnalan bir operasiýada ele salynýar. Jenaýat býurosynda sorag edilen Gurtgeldi K. atly türkmen migranty ilki bada özüne ýöňkelýän aýyplamalary kabul etmeýär. Ýöne polisiň ýüzüni kimiň dyrnaçaklandygy barasynda eden tutanýerli soragyndan soň ol jenaýaty özüniň edendigini boýun alýar" görnüşinde has giňişleýin maglumatlar berilýär.
Türkiýäniň internet neşirlerinde Gurtgeldi K. atly türkmen migrantynyň "Ol gün fermer aýalyň ýanynda işe başlapdym. Uzak günläp ekin meýdanynda işledim we soň başga gidere ýerim bolmansoň, olaryň ýanynda galmak isleýändigimi bildirdim. Ýöne ol ýerde Imawerdi Kasymow bilen sözümiz azaşdy we ullakan çekiç alyp, onuň kellesine urdum. Ol gara-gan bolup ýere serlip gidensoň, fermer hojaýyn aýal polise habar bermek isledi. Ony duruzmak üçin ýene elimdäki ullakan çekiç bilen oňa-da urdum we soň aramyzda ýakalaşyk başlady. Ahyrynda ony hem öldürip, fermadan gaçyp gitdim" diýip, bolan wakany jikme-jik gürrüň berendigi mälim edilýär.
Ýatladyp geçsek, türk metbugatynda owal berlen habarlarda we türk telekanallarynda görkezilen wideo şekillerde, fermer aýalyň Arýa Özgü atly gyzy žurnalistlere ejesiniň ýanyndaky kömekçisi bilen olary öldürmekde güman edilýäniň hem türkmen migrantydygyny we munyň diňe bir adam tarapyndan edilmändigini öňe sürüpdi.
Polis çeşmeleri jenaýatda güman edilýän Gurtgeldi K. atly türkmenistanly migrantyň jenaýat býurosyndaky soragyndan soň, kazyýete iberilendigini bildirýär.
Sözi jemläp aýtsak, türk mediasynda türkmen migrantlarynyň gatnaşmagynda bolýan kriminal ýagdaýlar barasynda yzygiderli maglumatlar berilýär. Bilermenler türkmen migrantlarynyň Türkiýede aşa köpdügine we şeýle-de iş hem ýaşaýyş şertleriniň olaryň kriminal ýagdaýlara goşulyşmagyna sebäp bolýandygyna aýratyn üns çekýärler.
Türkmenistanyň döwlet gözegçiligindäki metbugatynda bolsa türkmen migrantlary barasynda hiç hili söz açylmaýar. Şol bir wagtyň özünde jenaýatda güman edilýän türkmen migrantlarynyň ykballary barasynda degişli türk we türkmen resmilerinden nähilidir bir kommentariýa ýa-da jikme-jik maglumat almak hem Azatlyk Radiosyna başartmaýar.


text:
Sigrid Kaag möhüm beýanat berdi
"Himiki ýaragdan doly 16 konteýner çaknyşyklar sebäpli ýurtdan çykarylyp bilinmeýär"
Siriýanyň hökümetiniň elindäki himiki ýaraglaryň ýok edilmeginden jogapkär toparyň başlygy Sigrid Kaag möhüm beýanat berdi.
Kaag Damaskyň golaýynda himiki ýaragdan doly 16 konteýneriň çaknyşyklar sebäpli ýurtdan çykarylyp bilinmändigini aýtdy.
BMG-nyň Howpsuzlyk geňeşine himiki ýaraglaryň ýok edilşi etaby hakynda maglumat beren Kaag “Çaknyşyklar sebäpli 16 konteýneriň saklanýan sebitine birip bilmeýäris. Esasan hem 5 konteýnerdäki maddalar diýseň howply sebäpli şolarda zäher bar” diýdi.
Kaag Siriýanyň hökümetiniň elinde galan soňky himiki ýaraglardan doly konteýnerleriň ýurtdan çykarylmagy üçin ot açyşlygyň bes edilmegi meselesinde ylalaşyk gazanmalydygyny nygtady.
Kaag ozal beren beýanatynda Siriýanyň hökümetiniň elindäki himiki ýaraglaryň 92 göteriminiň ýok edilendigini aýdypdy.


text:
Mundan bir gün ozal BMG-niň we “Arap döwletleriniň Ligasynyň” Siriýa boýunça wekili Lahdar Brahimi täze duýduryş bilen çykyş etdi. Brahimi BMG-niň Howpsuzlyk Geňeşinde sişenbe güni eden bu çykyşynda, Siriýadaky zorlugyň öň gürlüp-eşidilmedik derejä ýetendigini aýdyp, hem hökümeti, hem-de gozgalaňçylary aýyplady.
Brahiminiň meselä garaýşy
Brahimi Siriýanyň dargap barýandygyny, muňa iki tarapyňam jogapkärdigini aýtdy. Onuň sözlerine görä, Siriýadaky ýagdaý ýaramazlaşýar we bu ýagdaý “dünýä derejesinde örän ähmiýetli mesele” bolup durýar. Brahimi meseläniň gaýra goýulmazdan çözülmelidigini aýtdy.
Lahdar Brahiminiň sözlerine görä, BMG-niň Howpsuzlyk Geňeşi Siriýanyň garaşsyzlygyny, özbaşdaklygyny we territorial bütewligini ykrar edýändigini ýene tassyklamaly we bu ugurdan öz ýardamyny hödürlemeli, şeýle-de Siriýanyň her bir raýatynyň jynsyna ýa dinine garamazdan, onuň adam hukuklarynyň üpjün edilmegine kömek bermeli.
Analitikleriň sözlerine görä, Howpsuzlyk Geňeşiniň Siriýa boýunça alyp barýan işine Orsýet hem Hytaý tarapyndan belli bir derejede päsgelçilik döredilýär. Bu ýurtlaryň ikisi-de Siriýanyň prezidenti Başar Al-Assady goldaýarlar.
BMG-niň maglumatlaryna görä, Siriýada 22 aý bäri dowam edýän harby konflikt zerarly 60 müňden gowrak adam heläk boldy.
Tagallalary dowam etdirmek
Lahdar Brahimi ýagdaýyň uly aladalanma döredýänligini belledi. Emma ol öz tagallalaryndan el çekmejegini aýtdy.
Brahimi häzirki wezipesini we alyp barýan işini ozalbaşdan saýlap almandygyny belledi we özüniň edýän häzirki işiniň gereksizdigini duýan badyna, wezipesinden çekiljegini aýtdy. Şol bir wagtda-da Lahdar Brahimi BMG-niň meseläni çözmäge synanyşmakdan başga çykalgasynyň ýokdugyny belläp, bu işiň dowam etdiriljegini habar berdi.
Brahiminiň çykyş eden güni, Siriýanyň Allepo şäherinde aktiwistler atylyp öldürilen azyndan 65 adamynyň eli daňylgy jesetleriniň tapylandygyny habar berdiler. Oppozision aktiwistler bu jenaýatda Siriýanyň hökümetini aýypladylar. Emma bu gyrgynçylyga hökümetiň jogapkärdigini tassyklaýan maglumatlary tapmak häzirlikçe başartmady.


text:
Türkmenistanyň Prezidenti Gurbanguly Berdimuhamedow Katar Döwletiniň Emiri Şeýh Tamim bin Hamad Al Tani bilen telefon arkaly söhbetdeşlikde türkmen-katar hyzmatdaşlygynyň ileri tutulýan ugurlaryny maslahatlaşdylar.
Döwletara gatnaşyklarynyň ýokary derejä eýedigini kanagatlanma bilen belläp, Türkmenistanyň we Kataryň Baştutanlary özara peýdaly hyzmatdaşlygy mundan beýläk-de ösdürmek üçin ägirt uly mümkinçilikleriň bardygyny aýtdylar.
Türkmenistanyň Prezidenti we Katar Döwletiniň Emiri ozal gazanylan ylalaşyklaryň ýerine ýetirilişi bilen baglanyşykly meselelere we geljekki meýilnamalara garadylar. Ikitaraplaýyn hyzmatdaşlykda söwda-ykdysady ulgamda ýola goýulýan hyzmatdaşlyga möhüm ornuň degişlidigini aýdyp, iki ýurduň Liderleri däp bolan medeni-ynsanperwer gatnaşyklary mundan beýläk-de işjeňleşdirmegiň uly ähmiýetiniň bardygyny bellediler.
Birek-biregi ýetip gelýän Täze, 2018-nji ýyl bilen tüýs ýürekden gutlap we hoşniýetli arzuwlary aýdyp, iki ýurduň Liderleri türkmen-katar gatnaşyklarynyň ileri tutulýan ugurlary bilen baglanyşykly meseleler babatda maslahatlaşdylar. Gürrüňdeşligiň ahyrynda iň gowy dostluk däplerine we taraplaryň hoşniýetli erkine daýanýan döwletara gatnaşyklarynyň mundan beýläk-de berkidiljekdigine ynam bildirip, hormatly Prezidentimiz Gurbanguly Berdimuhamedow we Kataryň Emiri Şeýh Tamim bin Hamad Al Tani iki ýurduň halklaryna abadançylyk we gülläp ösüş arzuw etdiler.
Telefon gepleşigi katar tarapynyň başlangyjy bilen amala aşyryldy.
Ýatlap geçsek, 2017-nji ýylyň martynda Türkmenistanyň Prezidenti Gurbanguly Berdimuhamedow Katara döwlet saparyny amala aşyrdy. Gepleşikleriň barşynda Türkmenistanyň we Katar döwletiniň haryt dolanyşygynyň hem-de hyzmat görnüşleriniň möçberini artdyrmak, iki ýurduň ykdysady hyzmatdaşlarynyň arasynda göni gatnaşyklary ýola goýmak barada bellenildi. Şeýle hem iki ýurduň döwlet we maliýe düzümleriniň, iri kompaniýalarynyň arasynda göni gatnaşyklary ýola goýmagyň zerurlygy barada aýdyldy.
Gurbanguly Berdimuhamedow Kataryň iri maliýe we maýa goýum düzümlerini TOPH gaz geçirijisiniň taslamasyny durmuşa geçirmäge çagyrdy.
Kataryň kompaniýalary Türkmenistanyň çäklerinde gazy gaýtadan işlemek boýunça zawodyň, nebithimiýasy we gazhimiýasy zawodlarynyň döredilmegine, Hazar deňziniň türkmen kenarynda amala aşyrylýan taslamalara, şeýle hem nebitgaz toplumy üçin enjamlar goýmaga gatnaşmaga çagyryldy.
Ýangyç-energetika ulgamy, ýokary tehnologiýaly nebit we gazhimiýa önümçiliklerini döretmek, ulag-aragatnaşyk hem-de beýleki ulgamlar hyzmatdaşlygyň ileri tutulýan ugurlarynyň hatarynda kesgitlenildi.


text:
Pakistanyň häkimiýetleri 2008-nji ýylda Mumbaýda 166 adamyň ölümine sebäp bolan hüjümiň aňrysynda bolmakda güman edilýän esasy adamlaryň birini öý tussaglygynda saklamaka görkezme berendigini aýtdylar.
Hafiz Saeed babatynda ABŞ we Hindistan tarapyndan ençeme ýylyň dowamynda edilen basyşlaryň netijesinde 30-njy ýanwarda gelnen bu karar Yslamabadyň we Nýu Deliniň arasyndaky dartgynlylygy gowşadyp biler.
“Bu görkezmeler Waşington tarapyndan geldi” diýip, gazaply dinçi Lahorda suduň kararynyň yglan edilmeginiň yzýany žurnalistlere aýtdy.
ABŞ Saeediň kellesi üçin 10 million amerikan dollary möçberinde baýrak yglan edipdi. Saeed “Jamaat-ud-Dawa” atly musulman guramasyna ýolbaşçylyk edýär. Waşington bu guramanyň söweşiji “Laşkar-e-Taiba” guramasyna gözegçilik eýändigini aýdýar.
Saeed Mumbaýda 10 adamyň amala aşyran ganly hüjüminiň, gymmatbaha myhmanhanalara, demirýol wokzalyna we ýewreý merkezine amala aşyrylan hüjümlerden soň öý tussaglygyna höküm edildi.


text:
QMATIC ELEKTRON NOBAT ULGAMLARY
QMATIC elektron nobat ulgamlary – bu dürli görnüşli guramalarda müşderilere berilýän hyzmatlary oňaýlaşdrymak boýunça çylşyrymly meseleleriň ýönekeý çözgüdidir. Bular ýaly ulgamlar, müşderilerine berilýän hyzmatlarynyň hiline uly üns bilen garaýan şereketleriň arasynda barha meşhurlyk gazanýar. Bir tarapdan olar bu ulgamlary girizýän kärhanalaryň hut özlerinde nobatlary dolandyrmak we işgärleriň arasynda işleri paýalamak boýunça meseleleri çözýärler, beýleki tarapdan bolsa, müşderilere berilýän hyzmatlaryň hilini ýokarlandyrýarlar. Nobatlary dolandyrmak bilen, siz öz şereketiňizyň abraýyny artdyryp, işgärleriňiziň işini belli bir derejede ýeňilleşdirýärsiňiz.
«DOGRULYK HJ» şereketi QMATIC şereketiniň resmi hyzmatdaşy bolmak bilen, dünýä belli öňdebaryjy öndürijileriň enjamlarynyň esasynda “açaryny towlaýmaly edip tabşyrmak” şerti bilen, dürli çylyşyrymlylykdaky elektron nobat ulgamlaryny gurnamak boýunça çözgütleri teklip edýär.Elektron nobat ulgamynyň minimal toplumyna şu aşakdakylar girýär:
- maglumat kiosgy;
- uly tablo;
- meýilnama üpjünçiligi;
- MÜ gurnalmagy we ilkinji sazlamasy;
- Enjamlaryň kepilligi we 12 aýyň dowamynda MÜ goldawy.
Elektron nobat ulgamy nähili işleýär?
Hyzmat edilýän zalda müşderi sensorly terminalyň monitorynda özüni gyzyklandyrýan hyzmaty ýa-da bölümi saýlaýar we elektron nobatynda hasaba durýar. Hasaba alyş belgisi we kömekçi maglumat (hyzmat berilýän ýeri we wagty, takmynan garaşma wagty we ş.m.) görkezilen talony alyp, müşderi ýörite elektron nobat tablosunda görkeziljek hasap belgisi boýunça çagyrylmagyna garaşýar. Şol bir wagtyň özünde, müşderi nobatynyň gelmegine çenli galan takmynan wagty anyklap, bu wagty başga işler bilen meşgullanyp, amatly geçirip biler. Öz belgisini göreninden soňra ol esasy monitoryň ýüzünde görkezilen belgili operatoryň aýnasynyň ýa-da stolunyň ýanyna barýar. Şeýlelik bilen, müşderileriň akymyny dolandyrmak boýunça “Elektron nobat” ulgamy müşderileri tertipleşdirýär we paýlaşdyrýar, hyzmat berilýän zalda dyknyşygy we näbelliligi ýok edýär.
Elektron nobat ulgamynyň bähbitleri:Siziň müşderileriňiz üçin:
- müşderiler nobatda ýalňyşmaýar, ýeňillik bilen ugurlaryny kesgitleýär, ýalňyş nobata durmak ätimallygy pese düşürilýär;
- guramaçylykly hyzmat garaşma wagtyny asuda we amatly geçirmeklige mümkinçilik berýär;
- köp düzümli hyzmatlaryň algoritmlerini durmuşa geçirmeklik mümkinçiligi (birnäçe “aýnala” barmak we birnäçe yzygiderli hereketleri ýerine ýetirmek zerurlygy bilen).
- işgärleriň ünsi müşderileriň soraglary zerarly bölünmeýär we olar has netijeli işleýärler;
- işgärler nobatda duran müşderileriň sanyny bilýänligi sebäpli öz işini meýilleşdirip bilýärler;
- ofisde ýerine ýetirilýän işiň hili ýokarlanýar;
- müşderileriňiziň öňünde şereketiň abraýy artdyrylýar;
- talonlarda we monitorlarda siziň üçin möhüm bolan maglumatlary (hereketli setir, wideo maglumatlar, bildirişler, mahabatlar) ýerleşdirmäge mümkinçilik berýär;
- garaşmaly wagtynyň dowamynda müşderilere has köp haryt ýa-da hyzmat saýlamaga ýa-da satyn almaga mümkinçilik berýär;
- ofisiň işini meýilleşdirmek we işgärleri höweslendirmek üçin gerek bolan, işgärleriň zähmetiniň önümliligi hakyndaky möhüm statistika maglumatlary üpjün edýär;
- elektron nobat ulgamynyň gerimini düýpli maliýe çykdajylary sarp etmezden üýtgedip we dowamly täzeläp bolýar.
Elektron nobaty – bu örän ýeňildir!


text:
iphone 8+ dublikat
gyssagly satlyk telefon bahasyny onusyan obmen bolya.gaty arassa zaryat saklaysam gaty gowy bir gezek goysan 1 gun arkayyn saklayar surat dusursem gowyGörmek Telefonlar goşulan wagty 1 hepde öň Gören adam sany 73x
www.Gubadag.tk satlyk
bu sayt satlyk ucozda acylan sayt aljaka goshmacha .tk domen catyp berjekGörmek Telefonlar goşulan wagty 1 aý öň Gören adam sany 57x
J6 2018
Ýagdaýy gowy,hemme zady bar. Bahasy 4000tmGörmek Telefonlar goşulan wagty 2 aý öň Gören adam sany 55x
BLU DASH L
telefon satjak gyssagly pul zerur hic yerinde kemsi yok alanyma iki ay boldy bahasay koneden 2500Görmek Telefonlar goşulan wagty 2 aý öň Gören adam sany 34x
Kompyute blogy dine offis ucin
Pamiyat 1 gb Pentium Dual Core 2 Obmen bar kampyuter blok dine oyun ucin Dine imoda habarlashGörmek Kompýuterler goşulan wagty 2 aý öň Gören adam sany 15x
Iphone 6 16gb
Karopka hemme zady bar.gyzynkyGörmek Telefonlar goşulan wagty 3 aý öň Gören adam sany 170x
Huawei lua l-21
Yagdayy gowy gep yok hemme zady bar gowy isleyaGörmek Telefonlar goşulan wagty 3 aý öň Gören adam sany 71x
S8+
srochno srochno satilya S8+ bahasy 9000TMTGörmek Telefonlar goşulan wagty 3 aý öň Gören adam sany 120x
Samsung S8
Reňki: Gara Ulanylan wagty: 1 ýyla golaý Satylmagynyň sebebi: S9 almak Ýagdaýy: Oňat, remont bolmadykGörmek Telefonlar goşulan wagty 3 aý öň Gören adam sany 154x
samsung j 2 2017
trelefon gaty arassa ulananyma 2.3 ay boldy karopka hemme zady bar ustta gormedikGörmek Telefonlar goşulan wagty 3 aý öň Gören adam sany 119x
Satlyk telefon
ADY:J3 2016 YERI:DASOGUZ YAGDAY GUL YALY BAHA:8MLNGörmek Telefonlar goşulan wagty 3 aý öň Gören adam sany 135x
Huawei lua l-21
Yagdayy gowy gep yok 4gb 5.1wersiyaGörmek Telefonlar goşulan wagty 3 aý öň Gören adam sany 68x
Lada magnitofon
Arassa saklanan 6vyhodly kemi yokGörmek Audio we Wideo goşulan wagty 3 aý öň Gören adam sany 16x
samsun j5 2016
onsyk baGörmek Telefonlar goşulan wagty 3 aý öň Gören adam sany 174x
Blu
arassa hic yerinde degim yoo karopkasy zady barGörmek Telefonlar goşulan wagty 3 aý öň Gören adam sany 43x
Huawei lua l-21
yagdayy gowy gep yok iki sim karta pamyady 4gb wersia 5.1Görmek Telefonlar goşulan wagty 3 aý öň Gören adam sany 23x
Huawei lua l-21
yagdayy gowy wersia 5.1Görmek Telefonlar goşulan wagty 3 aý öň Gören adam sany 71x
Huawei lua l-21
yagdayy gowy wersia 5.1Görmek Telefonlar goşulan wagty 3 aý öň Gören adam sany 38x
j2 2016
dine obmen iphone 5s s4 mini yagdayi govy ishleyshine soz yok kemi dine karobka yok onada ozum jogap beryan ynanmajak bolsan jan etme biderek kelle agrdp ishli adamGörmek Telefonlar goşulan wagty 3 aý öň Gören adam sany 108x
j2 2016
dine obmen yagdayi govy ishleyshine soz yok kemi dine karobka yok onada ozum jogap beryan ynanmajak bolsan jan etme biderek kelle agrdp ishli adamGörmek Telefonlar goşulan wagty 3 aý öň Gören adam sany 75x


text:
Kiprde işleýän türkmenistanly zähmet migrantlarynyň arasynda ýüze çykan dawada, öz aýalyna SMS ibermekde aýyplan Ruslany ýenjip maýyp edendigi öňe sürülýän Altybaý atly türkmen migrantynyň inisi bilen suda çekilendigi habar berilýär.
Kipir metbugatynda ýaýran habarlara görä, Demirgazyk Kipiriň merkezi Nikosiýa degişli Haspolat sebitindäki bir iş ýeriniň ýatak jaýynda bolýan türkmen zähmet migrantlarynyň arasynda 28-nji oktýabrda gije uruş turýar.
Ýüze çykan wakada türkmenistanly zähmet migranty Altybaý Kadyrow inisi bilen bilelikde, öz aýalyna SMS ibermekde aýyplaýan Ruslan Orunow atly ildeş migrantyny erbet urup-ýençýär. Netijede, türkmen migranty Ruslan Orunowyň çekge süňki bilen burny döwülýär.
Ýerli metbugatda aýdylşyna görä, edilen arza-şikaýatdan soň saklawa alnan türkmen migrant doganlaryň kazyýet işine 30-njy oktýabrda Nikosiýada garalypdyr.
Kazyýetde çykyş eden Kipr polisiniň maglumatyna görä, 28-nji oktýabrda gije sagat 22:30 töwereginde ýüze çykan wakada, güman edilýän Altybaý Kadyrow S.J. atly öz aýaly bilen telefondan SMS arkaly dostluk gurmakda aýyplaýan Ruslan Orunow atly ildeş migrantynyň ýanyna Atahan Kadyrow atly inisi bilen baryp, ony erbet urup-ýençýärler. Şeýlelik-de, onuň çekge süňki bilen burnuny döwüp, agyr şikes ýetirýärler.
Tussag edilip aýyplanýanlar hakynda alnyp barlan derňew işiniň doly tamamlananygyny mälim eden Kipr polisi olardan kepillik pul talap edilmegini soraýar.
Nikosiýadaky kazyýet her iki aýyplanýan üçin, adam başyna 30 müň liradan, (8 müň amerikan dollaryna golaý) kepillik resminamalaryna gol çekmegini we olaryň daşary ýurtlara çykmagyny gadagan etmek şerti bilen tussag edilmezden garalmagy barasynda buýruk berýär.
Gepiň gerdişine görä bellesek, ýerli çeşmeleriň maglumatyndan çen tutulsa, Türkmenistan Demirgazyk Kipri ykrar etmeýändigi üçin, ol ýerde köne türkmen pasportlary öz güýjüni goraýar. Köne pasportly türkmen migrantlary Demirgazyk Kiprde arkaýyn kanuny ýagdaýda işläp bilýärler. Bu ýagdaý Demirgazyk Kipri türkmenistanly zähmet migrantlarynyň ýykgyn edýän esasy ýerleriniň birine öwürýär.
Azatlyk Radiosy türkmen zähmet migrantlarynyň ykballary bilen gyzyklanyp, Demirgazyk Kiprli degişli resmilerden maglumat almaga synanyşdy. Adynyň anonim galmagyny islän bir organ işgäri Demirgazyk Kipr türk respublikasynda türkmenistanlylaryň aşa köpelmegi bilen bidüzgünçilikleriň hem artýandygyny we türkmen migrantlarynyň bikanun ýagdaýlar, şol sanda dürli jenaýatlary, neşe, ogurlyklar hem özara uruş-dawalar sebäpli yzygiderli jogapkärçilige çekilýändigini öňe sürýär.
Türkmenistanyň Türkiýedäki ilçihanasynyň we Stambuldaky konsullygynyň işgärleri bolsa, Azatlyk Radiosyna interwýu bermekden ýüz öwrüp, özlerine ýüz tutýanlara telefonda Türkiýede we Kipriň demirgazygynda "hiç hili [türkmen] zähmet migrantynyň ýokdugyny, olaryň gezmäge baran turist türkmen raýatlarydygyny, şonuň üçinem aýdylyşy ýaly "migrant problemasynyň" ýokdugyny öňe sürýärler. Şol bir wagtyň özünde, Türkmenistanyň döwlet kontrollugyndaky metbugatda hem migrantlar hakda hiç hili söz açylmaýar.


text:
Şu gün Türkmenistanyň Prezidenti Gurbanguly Berdimuhamedow durmuş ulgamynyň täze desgasynyň – paýtagtymyzyň Arçabil etrabynda bina edilen “Gala” medeni-dynç alyş merkeziniň açylyş dabarasyna gatnaşdy. Täze bina Köpetdagyň belent dag depeleriniň golaýynda ajaýyp jülgede peýda boldy. “Gala” medeni-dynç alyş merkezi ýerli tebigat aýratynlyklar bilen sazlaşyp, Aşgabatda hem-de tutuş ýurdumyzda kemala gelýän häzirki zaman düzüminiň üstüni ýetirip, halkymyzyň däp bolan myhmansöýerliginiň aýrylmaz bölegi bolup durýan dynç alyş ulgamynyň desgalarynyň birine öwrüler.
Bu özboluşly taslamanyň ýurdumyzyň Senagatçylar we telekeçiler birleşmesiniň agzalarynyň tagallalary bilen ýerine ýetirilendigini bellemek gerek. Mälim bolşy ýaly, ykdysadyýetimiziň döwlete degişli bolmadyk böleginiň işini höweslendirmek hormatly Prezidentimiz Gurbanguly Berdimuhamedowyň baştutanlygynda yzygiderli durmuşa geçirilýän Türkmenistany durmuş-ykdysady taýdan ösdürmek strategiýasynyň ileri tutulýan ugurlarynyň biri bolup durýar. Döwlet Baştutanymyzyň başlangyjy boýunça bu ugurda milli kanunçylygy kämilleşdirmek boýunça möhüm çäreler durmuşa geçirildi, ýurdumyzyň hususy telekeçiligini goldamagyň anyk konsepsiýasy işlenip taýýarlanyldy.
Täze taryhy eýýamda telekeçiler Watanymyzyň ykdysady kuwwatynyň artdyrylmagyna uly goşant goşýarlar, gurluşyk, senagat, oba hojalyk, syýahatçylyk, söwda, hyzmatlar we beýleki ulgamlarda üstünlikli işleýärler, şunda iň gowy işewürlik taraplaryny görkezýärler. Ýurdumyzda bäsdeşlige ukyply ýokary hilli önümçiligi ýola goýmak, haryt we azyk bolçulygyny döretmek wezipeleriniň netijeli çözülmeginde hususy telekeçilige aýratyn orun degişlidir. Häzirki wagtda Türkmenistanyň Senagatçylar we telekeçiler birleşmesiniň agzalary hemmetaraplaýyn goldawy üçin döwlet Baştutanymyza çuňňur hoşallyklaryny beýan etmek bilen, dürli taslamalaryň durmuşa geçirilmegine işjeň gatnaşýarlar. Işlerinde öňdebaryjy tehnologiýalary hem-de innowasiýa işläp taýýarlamalary peýdalanýarlar.
Dabaranyň başlanmagynyň öňüsyrasynda döwlet Baştutanymyz daşary ýurtly myhmanlardan, daşary ýurt kompaniýalarynyň birnäçesiniň ýolbaşçylaryndan, şol sanda “Sifal”, “Areti”, “KAMAZ” açyk paýdarlar jemgyýeti, “Tatneft” paýdarlar jemgyýeti, “Çalyk Holding”, “Polimeks”, Rönesans Holding”, “NATA”, “Hyundai Engineeniring Сo. Ltd.”, “Altkom” jogapkärçiligi çäklendirilen jemgyýet, “Interbudmontaž” ýaly daşary ýurt kompaniýalarynyň ýolbaşçylaryndan gutlaglary kabul etdi. Olar hormatly Prezidentimizi 60 ýaşynyň dolmagy bilen gutlap, milli Liderimize berk jan saglyk, uzak ömür, abadançylyk we ýokary döwlet wezipesinde alyp barýan köptaraply işinde uly üstünlikleri arzuw etdiler.
Hoşniýetli sözler üçin minnetdarlyk bildirip, döwlet Baştutanymyz ýurdumyzyň halkara işewür toparlarynyň wekilleri bilen dürli pudaklarda özara peýdaly hyzmatdaşlyk gatnaşyklary üçin hemişe açykdygyny belledi.
Hormatly Prezidentimiz Gurbanguly Berdimuhamedowyň ýolbaşçylygynda oňyn özgertmeler ýoly bilen ynamly gadam urýan Türkmenistan bilen netijeli gatnaşyklary mundan beýläk-de ösdürmäge uly gyzyklanma bildirýändiklerini nygtap, işewürler özleriniň ýolbaşçylyk edýän kompaniýalarynyň täze bilelikdäki taslamalaryň durmuşa geçirilmegine gatnaşmaga we öz tejribelerini hem-de mümkinçiliklerini teklip etmäge taýýardyklaryny tassykladylar.
Soňra milli Liderimiz täze desganyň açylyş dabarasynyň geçýän ýerine tarap ugrady.
Hormatly Prezidentimiz dabaranyň geçýän ýerine pyýadalap barşyna ýaşajyk skripkaçylaryň sazyny diňledi we olaryň ýaňlandyran hoş owazyna minnetdarlygyň nyşany hökmünde süýji nygmatlary hödür etdi.
Soňra dabara gatnaşýan tüýdükçiler milli gargy tüýdüklerinde baýramçylyga mahsus sazlary ýerine ýetirdiler. Hatara gurlan ak öýleriň ýanynda gopuzçy gyzlaryň joşgunly sazlary bu ýerde guralan dabara özboluşly öwüşgin çaýdy.
Sazandalar toparyndan düzülen orkestr häzirki zaman sazlary bilen dabaranyň şowhunyny artdyrdy. Olaryň ýerine ýetirýän joşgunly sazlary dutarçylaryň halk äheňleri bilen utgaşyp, ajaýyp sazlaşygy emele getirdi.
Şeýle hem bu ýerde türkmen türgenleriniň görkezme çykyşlary, sportuň milli görnüşleri ýaýbaňlandyryldy. Aziada-2017-ä degişli derejede taýýarlyk işlerini alyp barýan türkmen türgenleri özleriniň çykyşlary bilen baýramçylygyň täsirliligini artdyrdylar.
Täze medeni-dynç alyş toplumynyň öňünde ajaýyp baýramçylyk ýagdaýy emele geldi.
Dabara gatnaşyjylar hormatly Prezidentimizi ägirt uly ruhubelentlik bilen garşylaýarlar.
Täze binanyň öňünde sahnalaşdyrylan ajaýyp tomaşa ýaýbaňlandyrylýar, onda türkmen halkynyň şöhratly taryhy çeper beýanyny tapýar. Artistler özleriniň joşgunly çykyşlary bilen gülläp ösýän eziz Watanymyzy hem-de milli Liderimizi – Gahryman Arkadagymyzy wasp edýärler, hormatly Prezidentimiziň parasatly baştutanlygynda ýurdumyz durmuşyň ähli ulgamlarynda görlüp-eşidilmedik üstünlikler gazandy hem-de parahatçylygyň we döredijiligiň ýoly bilen ynamly öňe barýar.
Tolgundyryjy pursat gelip ýetýär: hormatly Prezidentimiz Gurbanguly Berdimuhamedow ýygnananlaryň şowhunly el çarpyşmalary astynda toý bagyny kesýär—“Gala” medeni-dynç alyş merkezi açylýar.
Döwlet Baştutanymyzyň degişli Kararyna laýyklykda bina edilen bu toplumy gurmak üçin 3,21 gektar ýer bölünip berildi. Desganyň ýanaşyk ýerleri abadanlaşdyryldy we bagy-bossanlyga öwrüldi. Bu ýerde şeýle hem pyýadalar üçin köpri hem-de awtomobil köprüsi, awtoulag serişdeleri üçin duralga göz öňünde tutuldy. Häzirki zaman inženerçilik-tehniki ulgamlar toplumyň durmuş üpjünçiligini amala aşyrar.
“Gala” medeni-dynç alyş merkezi Köpetdagyň etegine golaý ýerleşýär, munuň özi onuň aýratyn özüneçekiji bolmagyna täsirini ýetirýär. Bu ýere gelýänler diňe bir oňat dynç almak hem-de wagtyňy gyzykly geçirmek bilen çäklenmän, ýerli tebigat gözelliklerini synlap, tämiz dag howasyndan dem alarlar.
Şunda hormatly Prezidentimiz Gurbanguly Berdimuhamedow tarapyndan durmuşa geçirilýän anyk durmuş ugurly syýasatynyň ileri tutulýan ugurlary nukdaýnazaryndan myhmansöýerlik we dynç alyş düzümleriniň ösdürilmeginiň häzirki wagtda Türkmenistanda täze depgine eýe bolandygyny nygtamak möhümdir. Şunuň bilen baglylykda, türkmenistanlylaryň, şeýle hem ýurdumyza barha köp gelýän daşary ýurtly myhmanlarymyzyň göwnejaý medeni dynç almaklary üçin aňrybaş mümkinçilikleriň döredilmegine uly ähmiýet berilýär. Şu maksatlar bilen, ýurdumyzyň hyzmatlar ulgamynyň ýokary halkara ölçegleri derejesine çykarylmagyna gönükdirilen iri göwrümli meýilnamalar durmuşa geçirilýär, munuň özi hem durmuş-medeni maksatly täze desgalaryň gurulmagyny, restoran we myhmanhana işewürliginiň höweslendirilmegini talap edýär.
Soňky ýyllarda çäkleri barha giňelýän türkmen paýtagtynyň häzirki zaman dynç alyş ulgamynyň düzümleri işjeň kemala gelýär. Muňa Aşgabat şäheriniň amatly – Köpetdagyň täsin dag ulgamlary bilen ýakynlykda ýerleşmegi hem oňyn täsir edýär. Bu ýerde dynç alýanlaryň arasynda, esasan-da, tomus möwsüminde tämiz howaly täsin jülgeler hem-de dag etekleri uly meşhurlyga eýedir. Aşgabatlylar we ýakynda ýerleşýän obalaryň ýaşaýjylary bu ýerde maşgalalary bilen dynç günlerini uly höwes bilen geçirýärler.
Şäherlileriň dynç almagy halaýan ýerleriniň ýene biri hem Gökderedir. Türkmen tebigatynyň bu täsin künjeginde çagalar sagaldyş merkezleriniň tutuş şäherjigi peýda boldy, her ýyl tomus dynç alyş möwsüminde ýurdumyzyň ähli sebitlerinden mekdep okuwçylarynyň müňlerçesi bu ýerde dynç alýarlar.
Indiden beýläk “Gala” medeni-dynç alyş merkezi paýtagtymyzyň ýaşaýjylarynyň we myhmanlarynyň ygtyýarynda bolar. Bu merkez gürrüňsiz suratda ýurdumyzyň baş şäheriniň ajaýyp künjekleriniň üstüni ýetirer. Onuň binagärlik keşbinde öz köklerini müňýyllyklaryň jümmüşinden alyp gaýdýan milli binagärligiň gadymy ýörelgeleri öz beýanyny tapdy.
Hormatly Prezidentimiz täze toplum bilen tanyşlygyň dowamynda merkeze gelýänler üçin döredilen şertlere aýratyn üns berdi, şunda medeni taýdan hyzmat bilen bir hatarda oýlanyşykly işlenip taýýarlanan daşky we içki bezeg, şeýle hem ýanaşyk ýerleriň abadanlaşdyrylmagy uly ähmiýete eýedir.
Iki gatly binada “Jülge”, “Gökdere”, “Dagdan” we “Gaýa”, “Balyk” atly restoranlar hem-de toý dabaralaryny geçirmek üçin “Depe” toý mekany ýerleşýär. Bu ýerde myhmanlara ýokary hilli hyzmat kepillendirilýär hem-de islendik görnüşli tagamlaryň giň toplumy hödürlenilýär. Olaryň arasynda tejribeli aşpezleriň taýýarlajak türkmen milli tagamlary aýratyn orun eýeleýär. Restoranlarda dynç almaga gelýänler üçin ähli zerur şertler göz öňünde tutulan amatly ýagdaý döredilendir.
Aşhanalar degişli häzirki zaman enjamlary, şol sanda önümleriň dürli görnüşlerini saklamaga niýetlenen sowadyjy we doňduryjy enjamlar bilen üpjün edilendir. Önümçilik işlerini ýeňilleşdirmek maksady bilen, dünýä belli “MITSUBISHI” kompaniýasynyň ýörite lifti gurnalypdyr, ol birinji we ikinji gatlaryň arasynda hereket edýär. Şeýle hem ammarlar we beýleki tehniki binalar göz öňünde tutuldy.
Restoranlaryň içki bezeginde milli bezegçilik äheňleri bilen häzirki zaman meýilleri sazlaşykly utgaşdyrylypdyr. Bu ýerde häzirki zaman timarlaýyş we bezeg serişdeleri peýdalanylypdyr, binalaryň her biri öz aýratynlygy bilen tapawutlanýar.
Döwlet Baştutanymyz merkeziň abadanlaşdyrylyşy bilen tanyşmagynyň dowamynda “Gökdere” restoranyny synlady, onuň bezegi gündogar äheňlerinde göze ýakymly reňklerde ýerine ýetirilipdir. Onuň diwarlaryny taryhy wakalary suratlandyrýan şekiller bezeýär.
Ýeri gelende aýtsak, milletimiziň örän baý taryhy medeni mirasy “Gala” medeni-dynç alyş merkeziniň taslamasynyň üstünde işlän binagärler we dizaýnerler üçin esasy ylham çeşmesi bolup hyzmat etdi. Bu ýerde döwürleriň we nesilleriň aýrylmaz baglanyşygy aýdyň görünýär, ol täsin nagyşlar bilen bezelen binanyň sütünlerinde, diwarlardaky şekillerde hem-de binanyň we onuň ýanaşyk çäkleriniň daşky we içki bezeglerinde öz beýanyny tapdy. Türkmen tebigatynyň täsin gözelligini açyp görkezýän ýokary çeperçilik derejede ýerine ýetirilen surat eserleri we dürli görnüşli bezeg toplumyň umumy görnüşini has-da baýlaşdyrýar.
Soňra hormatly Prezidentimiz binanyň ikinji gatynda ýerleşýän toý dabaralary üçin niýetlenen “Depe” toý mekanyna baryp gördi. Onuň giň we ýagty zallary bu dabaralary mynasyp derejede geçirmäge kybap gelýär. Oňa birleşýän dalandan belent dag tebigatynyň ajaýyp görnüşi açylýar. Binanyň aýdyň diwarlary hem-de üçegi açylýar. Munuň özi dynç alýanlara zaldan çykmazdan açyk asmanyň astynda dabarany geçirmäge mümkinçilik berýär, agşam aralaşandan soňra bolsa, asmandaky ýyldyzlary synlap, lezzet almak mümkindir, olar daglyk ýerlerde aýratyn ýiti görnüşde görünýär.
Döwlet Baştutanymyz dalana çykyp, toplumyň çäklerini synlady, açyk asmanyň astynda dynç almak üçin niýetlenen, ulular we çagalar üçin ýüzüş howdanlaryny hem öz içine alýan zolagyň abadanlaşdyrylyşyna ünsi çekdi.
Soňra milli Liderimiz ýaş artistleriň çykyşyna tomaşa etdi. Olar hormatly Prezidentimizi “Arkadaga şöhrat!” diýen sözler bilen gutladylar. Ýaşajyk aýdymçylaryň taýýarlan joşgunly aýdym-sazly çykyşlary milli Liderimiziň doglan gününe ajaýyp döredijilik sowgady hem-de ýaş türkmenistanlylaryň abadançylygy we bagtyýar durmuşy ugrunda hemmetaraplaýyn aladasyna çuňňur hoşallygyň özboluşly beýany boldy.
Hormatly Prezidentimiz Gurbanguly Berdimuhamedow çykyş eden çagalary mähirli gutlap, toplum bilen tanyşmagyny dowam etdi we “Jülge” restoranyna baryp gördi, ol ýakymly açyk reňklerde bezelipdir.
Bu ýerde döwlet Baştutanymyz şanly waka mynasybetli Hormatly myhmanlaryň kitabynda ýadygärlik ýazgy galdyrdy.
Döwlet Baştutanymyz “Gala” merkezi bilen tanyşlygynyň barşynda bu ýere gelýänlere ýokary medeniýetli hyzmatyň üpjün edilmeginiň, adamlaryň rahat dynç almagy we wagtyny gyzykly geçirmegi üçin ähli şertleriň döredilmeginiň zerurdygyna ünsi çekdi.
Mälim bolşy ýaly, türkmen halky gadymy döwürlerden bäri öz dostanalygy hem-de myhmansöýerligi bilen meşhurdyr, bu ýörelgeler nesilden-nesle geçirilip, täze taryhy eýýamda mynasyp dowam etdirilýär. Bitarap Türkmenistan parahatçylyk söýüjilik hem-de hoşniýetli goňşuçylyk syýasatyna üýtgewsiz ygrarly bolmak bilen, dünýäniň beýleki döwletleri hem-de iri halkara guramalary bilen netijeli gatnaşyklary üstünlikli ösdürýär. Soňky ýyllarda biziň ýurdumyz hem-de onuň ak mermerli paýtagty halkara derejeli iri çäreleriň geçirilýän merkezine öwrüldi. Munuň özi bolsa Türkmenistana gelýän daşary ýurtly myhmanlaryň sanynyň artmagyna getirdi. Ýurdumyzyň syýahatçylyk ulgamy okgunly ösdürilýär. Milli Liderimiz Gurbanguly Berdimuhamedow şunda hyzmatlaryň we myhmansöýerligiň ýokary derejesiniň ýurdumyzyň özboluşly abraý nyşany bolmalydygyny belleýär.
Esasy binadan başga-da, “Gala” toplumyna şeýle hem edara binasy girýär. Onda iş otaglaryndan başga-da, “Deňiz önümleri” kafesi ýerleşdirilipdir. Bu kafede balyk önümleriniň dürli görnüşleri hödür ediler.
Şonuň bilen birlikde, ajaýyp ýüzüş suw howdanlary, şol sanda baryň golaýynda ýerleşen hem-de açyk howada dynç almak üçin niýetlenen žakkuzi bu ýere gelýänleriň ygtyýarynda bolar. Dynç alýanlara şeýle hem dürli tagamlar we sowuk içgiler hödür ediler.
Taslamany düzüjiler körpeleri hem ýatdan çykarmandyrlar. Olaryň ygtyýarynda akwaparky bolan ýüzüş suw howdany hem-de körpejeleri suwa çümdürip çykarmak üçin howdanjyk bolar. Bu ýerde wagtyňy şadyýan geçirmek üçin ähli şertler döredilendir. Şeýlelikde, “Gala” medeni-dynç alyş merkezinde maşgala bolup dynç almak üçin ähli mümkinçilikler göz öňünde tutulandyr.
Şeýle hem toplumyň ýanaşyk ýerlerini bezeg işleriniň her bir bölegine döredijilikli çemeleşilendigi görünýär. Bu ýerde gündogar äheňlerinde ýerine ýetirilen telärler bar, pyýadalar üçin ýodajyklar çekilipdir, ýaşyl zolaklar döredilipdir. Bezeg çyralary oturdylypdyr hem-de güller ösüp oturan küýzejikler goýlupdyr. Bu ýerdäki çeşmejik we emeli şaglawuk ýerli künjegiň aýdyň bezegine öwrüldi. Kiçijik heýkeltaraşlyk eserleri hem ünsi özüne çekýär. Bu ýerde birnäçe ýönekeý arkalar bilen bezelen toý tutýan ýaşlar üçin ýürek şekilindäki ýadygärlik surata düşmek üçin niýetlenen täsin künjek bar.
Toplumyň çäklerinde köpsanly agaç nahallary oturdylypdyr. Munuň özi amatly ekologiýa ýagdaýynyň döredilmegine ýardam berer. Agaç nahallary damja we ýagyş usulynda suwarylar.
Milli Liderimiz Gurbanguly Berdimuhamedowyň belleýşi ýaly, dynç alyş düzümleriniň taslamalarynyň durmuşa geçirilmegine täzeçe pikirlenmek bilen çemeleşilmelidir, şunda binanyň estetiki görnüşi hem-de dynç almaga gelýänler üçin aňrybaş amatlyklaryň döredilmegi esasy talap bolup durýar. Bu ulgamyň desgalary meýilleşdirilende hem-de gurlanda her bir ýagdaý – binagärlik we bezeg çözgütleri, timarlamagyň reňk aýratynlyklary, içki bezeg, mebelleşdirmek, enjamlaşdyrmak we beýlekiler göz öňünde tutulandyr.
Restoranlar barada aýdylanda bolsa, olar diňe bir jemgyýetçilik iýmiti kärhanalary bolman, adamlaryň dynç almaga, söhbetdeşlige, durmuşlaryndaky ähmiýetli wakalary bellemäge, şeýle hem işewürlik duşuşyklary geçirmäge gelýän ýerleridir. Şol sebäpli hem restoranlaryň tagam sanawlary dürli naharlaryň giň görnüşini, şol sanda milli aşpezlik sungatynyň tagamlaryny öz içine almalydyr, ol türkmen halkynyň baý medeniýetiniň aýrylmaz bölegi bolmak bilen, onuň köpasyrlyk taryhy hem-de özboluşly durmuş gurluşynyň gönüden-göni beýanydyr. Gadymdan gelýän kadalar boýunça tagamly naharlary taýýarlamagyň sungaty aýawly saklanylýar hem-de nesilden-nesle geçirilýär, olar ýurdumyzyň restoranlaryň özboluşly nyşany bolmalydyrlar. Tagamlaryň sanawy oýlanyşykly düzülende, ol daşary ýurtly myhmanlarymyzyň hökmany suratda göwnünden turar.
Döwlet Baştutanymyzyň belleýşi ýaly, ýurdumyzda myhmansöýerlik ýörelgeleriniň aýrylmaz bölegi bolup durýan düzümleriň, hususan-da, restoranlaryň işini mundan beýläk-de kämilleşdirmek we ösdürmek maksady bilen, bu ulgamdaky iň gowy tejribäni hem-de öňdebaryjy dolandyryş usulyýetini öwrenmek, ýokary derejeli işgärleri taýýarlamak, hyzmat etmegiň ýokary medeniýetini hem-de hiliniň üpjün edilmegine gönükdirilen innowasiýa tehnologiýalary işe ornaşdyrmak zerurdyr.
“Gala” medeni-dynç alyş merkezi bilen tanyşlygyny tamamlap, hormatly Prezidentimiz Gurbanguly Berdimuhamedow ýurdumyzyň sungat ussatlarynyň baýramçylyk konsertiniň geçirilýän ýerine geldi.
Belli artistler we “Dokmaçylar”, “Galkynyş”, Meňli”, Näzli”, “Laçyn”, “Serpaý”, “Miras”, “Dehistan” hem-de beýleki iň gowy döredijilik toparlary eziz Watanymyzy we milli Liderimizi, täze taryhy eýýamyň belent döredijilik ruhuny, onuň ägirt uly özgerişliklerini we üstünliklerini, döwlet Baştutanymyzyň ýolbaşçylygynda agzybir we mäkäm jebis türkmen halkynyň ösüş ýolunda ýeten belent sepgitlerini wasp etdiler. Aýdym-sazly, tansly çykyşlar häzirki zaman ýörite saz tehnologiýalary arkaly döredilýän aýratyn öwüşginler bilen utgaşdyryldy.
Türkmenistanyň Prezidenti Gurbanguly Berdimuhamedowyň sözlerine we sazyna döredilen “Ak güllerim saňa”, “Leýli saç barada rowaýat”, “Kalbymda sen” we “Bagt nury” ajaýyp aýdymlary aýratyn joşgun hem-de ruhubelentlik bilen ýaňlandy.
“Toý gününde küştdepeliň” atly çykyş konserte özboluşly we gaýtalanmajak öwüşgin çaýdy. Häzirki wagtda milli medeni mirasyň aýrylmaz bölegi bolan gadymy däp-dessury alamatlandyrýan “küştdepdi” Berkarar döwletimiziň bagtyýarlyk döwrüne kybaplykda täze many-mazmuna eýe bolýar. Emele gelen däbe görä, ýurdumyzda geçirilýän ähli dabaralarda bu tans ýerine ýetirilýär.
Milli Liderimiziň döreden hem-de baýramçylyk konsertine gatnaşanlaryň ählisi tarapyndan ägirt uly ruhubelentlik bilen ýerine ýetirilen “Öňe, diňe öňe, jan Watanym Türkmenistan!” belent watançylyk ruhuna ýugrulan aýdymy konsertiň ajaýyp jemlenmesi boldy.
Aýdym-sazly dabara tamamlanandan soňra hormatly Prezidentimiz Gurbanguly Berdimuhamedow ýygnananlar bilen mähirli hoşlaşyp, bu ýerden ugrady.


text:
Iman eden adam hemişeligine halas edilenmi?
Sorag: Iman eden adam hemişeligine halas edilenmi?
Jogap: Iman eden adam näme etse-de halas edilenmi? Haçan-da adam Isa Mesihi halasgäri hökmünde ykrar edende bu ykrary ony baky jennete güwä geçýän Hudaý bilen gatnaşygyny ýola goýýar. Mukaddes ýazgylardan birnäçe aýat muny tassyklaýar.
(a) Rimliler 8:30 şeýle diýýär: “Hudaý ezelden saýlap seçenlerini çagyrdy, çagyranlaryny aklady, aklanlaryny şan-şöhrata besledi.” Bu aýat bize Hudaý tarapyndan saýlanan badymyza biz onuň öňünde jennetde sylaglanan ýaly bolýandygymyzy aýdýar. Imanly adam Hudaý tarapyndan şöhratlandyrylmagynyň öňüni alyp biljek zat ýokdur sebäbi Hudaý ony eýýäm jennetde meýilleşdirendir. Adam bir gezek aklanansoň onuň gutulyşy garantiýa astyndadyr – ol edil bireýýäm jennetde alkyşlanan ýaly arkaýyndyr.
(b) Rimliler 8:33-34-de Resul Pawlos 2 sorag soraýar: “Hudaýyň saýlap-seçenlerini aýyplamaga kim milt eder? Hiç kim, sebäbi olary Hudaýyň hut Özi aklaýar. Hudaýyň halkyny kim höküm edip biler? Hiç kim, sebäbi ölümden direlen Isa Mesih Hudaýyň sagynda oturup, biziň üçin töwella edýär.” Hudaýyň seçimine kim garşy durup biler? Hiç kim sebäbi Mesih biziň aklawjymyzdyr. Kim bizi ýazgaryp biler? Sebäbi biziň üçin ölen Mesihdir kazy. Biziň halasgärimizdir aklawjy hem, kazy hem.
(ç) Imanlylar gaýtadan-doglandyr iman edeninde (Ýohanna 3:3; Titus 3:5). Mesihi adam imanyny ýitirmegi üçin gaýtadan-doglan däl bolan bolmagy zerurdyr. Täze dogluş yzyna alnyp bilinjekdigi barada Mukaddes kitap bize hiç bir delil bermeýär.
(d) Mukaddes Ruh ähli imanlylaryň içinde ýaşaýandyr (Ýohanna 14:17; Rimliler 8:9) we ähli imanlylary Mesihiň Bedenine çümdürendir (1 Korintoslylar 12:13). Iman eden öz gutulyşyny ýitirmegi üçin Mukaddes Ruh onda ýaşamadyk bolmagy we Mesihiň Bedeninden gopmagy gerekdir.
(e) Ýohanna 3:15 Isa Mesihe iman eden adam “ebedi durmuş” edinjekdigini aýdýar. Bugün mesihe iman edip ebedi durmuş edinseň we ertir muny elden gidersiň onda bu asla “ebedi” bolmandyr. Şu sebäpden, eger-de sen gutulyşyňy ýitirseň onda Mukaddes kitabyň ebedi durmuş hakdaky wadalary ýalan bolardy.
(f) Jemleme argumenti hökmünde Mukaddes ýazgylar muny aýdyň beýan edýändigini pikir edýän: “Sebäbi men ne ölümiň, ne-de ýaşaýşyň, ne perişdeleriň, ne-de jynlaryň, ne häzirki ne gelejekki ýagdaýlaryň, ne-de güýçleriň, ne belentligiň, ne-de çuňlugyň – ýaradylan zatlaryň biriniň-de bizi Rebbimiz Isa Mesih arkaly aýan bolan Hudaýyň söýgüsinden aýryp bilmejekdigine berk ynanýaryn.” (Rimliler 8:38-39). Seni halas eden eden Hudaý seni gorajak şol Hudaýdyr. Biz halas edilemizsoň hemişeligine halas edilendiris. Biziň gutulyşymyz ynamdar ellerdedir.
English
Iman eden adam hemişeligine halas edilenmi?


text:
“(Eden işleriňizde) iki sany erkek adamy hem şaýat tutunyň! Eger iki erkek tapylmasa, özüňiziň razy bolan (ynamly) şaýatlaryňyzdan bir erkek we iki aýal şaýat bolsun! Ol iki aýalyň eger biri ýalňyşsa (unutsa), beýlekisi oňa ýatlatsyn! Çagyrylan wagty şaýatlar gelsinler. Uly bolsun, kiçi bolsun möhletine çenli (algy-bergiden) hiç zady ýazmakdan çekinmäň! Siziň beýle etmegiňiz, Allanyň ýanynda adalata has laýyk, şaýatlyk (etmegiňiz) üçin has ygtybarly, güman etmezligiňize has ýakyndyr. Emma araňyzda ýöräp duran nagt söwda bar bolsa, ony ýazmasaňyz hem zyýany ýokdur. (Umuman) biri-biriňiz bilen söwda – satyk edeniňizde şaýat tutunyň! Kätibe-de, şaýada-da zyýan ýetmesin! Eger (ýalňyş) etseňiz (olaryň birine zyýan ýetirseňiz) bu günädir. Alladan gorkuň! Allah size (dogry ýoly) öwredýär. Allah ähli zady bilýändir.” (Bakara sür. aýat 282) “Eý, iman getirenler! Dik durup Hakyň (tarapyny) tutuň! Ähli işlerde bar güýjiňiz bilen adalatly boluň! Allah üçin şaýatlyk edýän ynsanlar boluň! Eger-de (hut) özüňize, ene-ataňyza we dogan-garyndaşlaryňyza (garşy) bolsa-da şaýat kişiler boluň! Isle baý bolsun, isle garyp bolsun, (şaýatlykdan gaçmaň)! Çünki Allah size olardan has ýakyndyr. Bes, (hakdan) dänip, (hiç haçan) nebsiňize boýun bolmaň! Eger (diliňizi) dişläp, (hakykaty bolşy ýaly aýtmakdan çekinseňiz) ýa-da (şaýatlykdan bütinleý) ýüz öwürseňiz, takyk, Allah siziň edýän (ähli) işleriňizden habardardyr.” (Nisa sür. aýat 135) Pygamberimiz Muhammet (S.A.W) bir sahaba ýüzlenip şeýle buýurýar: “Eger güni görşüň ýaly gören bolsaň şaýatlyk et! Başga ýagdaýda etme!” Kurany Kerimiň hökümlerine görä hereket eden kişi Allatagalanyň bu buýrugyna ýürekden uýar: وَلاَ تَقْرَبُواْ مَالَ الْيَتِيمِ إِلاَّ بِالَّتِي هِيَ أَحْسَنُ حَتَّى يَبْلُغَ أَشُدَّهُوَأَوْفُواْ الْكَيْلَ وَالْمِيزَانَ بِالْقِسْطِ لاَ نُكَلِّفُ نَفْساً إِلاَّوُسْعَهَا وَإِذَا قُلْتُمْ فَاعْدِلُواْ وَلَوْ كَانَ ذَا قُرْبَى وَبِعَهْدِاللّهِ أَوْفُواْ ذَلِكُمْوَصَّاكُم بِهِ لَعَلَّكُمْ تَذَكَّرُونَ “Kämillik ýaşyna ýetýänçä ýetimiň emlägini iň gowy şekilde goraň! Ölçegi, çekimi doly we dürs çekiň! Biz hiç kime güýjiniň ýetýäninden artygyny ýüklemeýäris. (Bir söz) sözläniňizde, ol garyndaşyňyzam bolsa, diňe dogry sözleri (adalaty) sözläň. Alla beren ähti-peýmanyňyza wepaly boluň! Allah bulary siziň pikirlenmegiňiz üçin emir etdi.” (Engam sür. aýat 152) Garşymyza hem bolsa nebsimizi dogry sözlemäge, şaýatlygy dogry-dürs etmäge endik etdirmelidiris. Çagalarymyza her wagt we her ýerde hakykaty sözlemegiň özlerine rahatlyk berýänini öwretmelidiris. Ýalan sözüň we ýalan şaýatlygyň adamy birahat edip, abraýyny düşirýändigini, erbet häsiýetdigini düşindirmelidiris. Päk düşinjeli sagdyn jemgyýeti gurmagymyzda bu zatlar uly ähmiýete eýedir. Bir adamyň sagdyn pikirlenip adalatly karar bermegine we paýhasly çemeleşmegine päsgel bolup biljek häsiýetlerden biri hem garşysyndaky adama ýa-da jemgyýete bolan gahar – gazaby, kinidir. Kurany Kerimde muňa yşarat edilip şeýle buýrulýar: يَا أَيُّهَا الَّذِينَ آمَنُواْ كُونُواْ قَوَّامِينَ لِلّهِشُهَدَاء بِالْقِسْطِ وَلاَ يَجْرِمَنَّكُمْ شَنَآنُ قَوْمٍ عَلَىأَلاَّ تَعْدِلُواْ اعْدِلُواْ هُوَ أَقْرَبُ لِلتَّقْوَى وَاتَّقُواْ اللّهَ إِنَّاللّهَ خَبِيرٌ بِمَا تَعْمَلُونَ “Eý, iman getirenler! Allanyň (haky) üçin dogry ýoly tutup, adyllyk bilen şaýatlar boluň! Bir kowuma bolan kinäňiz sizi adalatsyzlyga itermesin. Adalatly boluň, ol takwalyga (gelişýän) iň ýakyn (häsiýetdir). Alladan gorkuň! Takyk, Allah siziň edýän işleriňizden habardardyr.” (Maide sür. aýat 8) Esasy bilmeli zadymyz, şaýatlygy dogry ýerine ýetirmän, şaýatlygy edilen kişä töhmet atan, bu nejis garaýyşyň aşagyndan çykyp bilmän Allatagalanyň gazabyna duçar bolar, ol kişiniň dünýäde gutulgysyz gaýgy – aladalara we ahyretde-de ýakyjy bir azaba duçar boljakdygy hakykatdyr. Aýratynam dinimizde asylsyz bolan habarlara dogry ýaly garaýyşda bolmak we bulary derňemän ynanmak hem gadagan edilendir. Kuranda şeýle buýrulýar: وَلاَ تَقْفُ مَا لَيْسَ لَكَ بِهِ عِلْمٌإِنَّ السَّمْعَ وَالْبَصَرَ وَالْفُؤَادَ كُلُّ أُولـئِكَ كَانَ عَنْهُ مَسْؤُولاً “(Anyk) bilmeýän zadyňa eýerme. Çünki gulak, göz we kalp (bularyň ählisi) ondan (anyklaman eýeren zadyndan) jogapkärçilige çekiler.” (Isra sür. aýat 36) Hezreti Pygamberimiz (S.A.W) hem bu hususda ünsli bolmalydygymyzy ündeýär. Ol hadysynda şeýle buýurýar: “Her eşiden zadyňy habar bermek kişä ýalan hökmünde ýeterlikdir.” (Müslim, Mukaddime, 3, I, 10) Kurany Kerimde hezreti Aýşa (r.anhä) ýapylan töhmetden soň musulmanlaryň düşen ýagdaýlary bildirilip, möminleriň şular ýaly habarlara dessine ynanman, töhmet atylan hakynda ýagşy pikirde bolmagymyz ündelýär. Bular ýaly asylsyz töhmetleriň ýaýramagyndan lezzet alýanlaryň dünýäde-de, ahyretde-de agyr şekilde jezalandyryljakdygy habar berilýär, aýatyň manysy şeýle: “Käşgä, bu habary eşideniňizde mömin erkekler we aýallar öz ýanlaryndan ýagşy pikirde bolup, “Bu äşgär töhmetdir” diýsediler.” (Nur sür. aýat 12) “Iman getirenleriň arasynda erbet sözleri (habarlary) ýaýratmagy halaýanlar üçin dünýäde we ahyretde jebir – jepaly azap bardyr. Allah bilýär, siz bolsa bilmeýärsiňiz.” (Nur sür. aýat 19) Gözel ahlaga eýe bolan dogruçyl kişä her bir adam ynanar, oňa bil baglar, jogapkärçilikli her bir wezipäni arkaýyn oňa ynanyp biler. Bu adamlar birnäçe adamlaryň iman getirmegine hem sebäp bolup bilýärler. Şaýatlyk wezipämizi dünýewi aladalarymyzy bir ýana goýup, diňe we diňe Allatagalanyň razylygyny gazanmak üçin adalat bilen berjaý edeliň. Ýogsam ahyretde jogapkär bolarys.
Kurany Kerimde şaýatlyk barada
Köneler, Ashykaydynpir tarapyndan 7 months ago
-
Panturkist
7 months ago
- Gurhanda erkek bilen aýal deň däldir. Gurhanyň kanuny boýunça bir erkek iki aýala deň. Modern jemgyýetde bolsa kanun öňünde bir erkek bir aýala deňdir.


text:
Hormatly watandaşlar!
Häzir Azerbaýjan sekizinji ýyl öz garaşsyzlygynyň şertlerinde ýaşap gelýär. Biziň garaşsyzlyk döwürde gazanan esasy üstünliklerimiziň biri, uzak ýyllaryň dowamynda ýaşyrylan, üýtgedilen we ýoýulan öz taryhymyzyň bir döwrüniň we wakalarynyň hakyky ýagdaýyna göz ýetirmek mümkinçilige eýe bolmagymyzdan ybaratdyr.Şolar ýaly wakalaryň biri bolsa,biziň şu gün belleýän we biziň döwletimiz tarapdan syýasy we hukuk taýdan baha berilen Azerbaýjanlylaryň genosidiniň günidir.
Her ýyl 31-nji mart güni Azerbaýjanlylaryň genosidiniň güni hökmünde belläp, biz ýene-de bir gezek öz taryhy geçmişimize gaýdyp gelýäris we ýüregimiz gyýylyp, biziň halkymyza garşy açyk amala aşyrylan giň gerimli ganly hereketleri ýatlaýarys.
Biziň halkymyz XIX-XX-njiasyrlarda birnäçe pajyga döz gelýär. Uly döwletler tarapyndan geçirilýän imperiýa syýasatynyň rehimsiz we mekir ýerine ýetirijileri bolan ermenileriň eli bilen azerbaýjanlylara garşy telim gezek etnik arassalamalar we genosid edilip, biziň halkymyz agyr jebirlere, milli heläkçiliklere we ejir çekmeklige sezewar bolýar. Öz milli degişliligi sebäpli ýüz müňlerçe azerbaýjanlylar gyrylýar we eziz ojaklaryndan kowulýar, şeäle hem Azerbaýjanyň gadymy şäherleri we obalary haraba dönýär.
Ermeni milletçileriň asyryň başynda patyşa Russiýanyň imperiýa syýasatyndan, 40-50-nji ýyllarda bolsa, sowet rejiminden peýdalanyp, geçiren genosid syýasaty 80-nji ýyllaryň ortasyndan başlap, perestroýkany pena tutunyp, has-da güýçlenýär we azerbaýjan halkyny gaýtadan täze heläkçiliklere sezewar edýär. Gynansak-da,ne halkara bileleşigi, ne Azerbaýjan Respublikasynyň ýolbaşçylary tarapyndanwagtynda bu gan döküşikli hereketlereprinsipial baha berilmeýär,bu ýagdaý bolsa, milletçi-separatistik güýçlere erk-ygtyýar berýär.Hut şol ýagdaýyň netijesinde, 1998-nji ýylda biziň mejbury ýagdaýda oňa girmeli bolan, şeýle atlandyrylýan nagorno-karabah dawasynyň birinji döwründeýüz müňlerçe azerbaýjanlylar milli degişlilik sebäpli gyrylýar we öz taryhy ýerlerinden kowulyp çykarylýar, 1990-njy ýylyň ýanwarynda, Bakuda we Azerbaýjanyň başga ýerlerinde bu adalatsyzlyga närazylygyny bildiren halka garşy wagşylarça jenaýatlar edilýär, 1992-nji ýylda bolsa Hojalydaky genosid bolýar.
Ermeni agressorlaryň we beýik Ermenistanyň idiologlarynyň etnik arassalama boýunça awantýuristik hereketleriniň netijesinde, watandaşlarymyzyň bir milliondan gowragy öz eziz ojaklaryndan kowulyp, adatdan daşary azaplara sezewar bolýar. Diňe XX-nji asyryň özünde, azerbaýjanlylaryň iki milliondan gowragy, biziň duşmanlarymyzyň tarapyndan haýsy-da bolsa bir görnüşde amala aşyrylýan ýigrenji genosid syýasatyna sezewar bolýar. Emma bu heläkçiliklere, kynçylyklara we adalatsyzlyga garamazdan, biziň halkymyz ýaşamaklygyny dowam etdirdi we garaşsyzlyk babatyndaky arzuwyny aýap, sarsmaz erkini görkezdi.
Şu gün biz ýene-de bir gezek öz taryhymyza ser salýarys. Üstünliklere buýsanyp, ýitgilere gynanýarys. Häzirki wagtda Azerbaýjan garaşsyz döwlet bolup, ýaşap bilmegi üçin we öz hak işini bütin dünýä aşgär edip, geçmişdäki bolup geçen adalatsyzlyklary düzetmäge çalyşyp bilmegi üçin,ähli esaslar döredildi.
Biziň esasy wezipelerimiziň biri – häzirki we geljekki nesillerde, soňky ýüzýyllykda biziň halkymyza garşy edilen genosid barada çuňňur milli ýatlama döredip, şol pajygalara bütin dünýä tarapyndan syýasy we hukuk taýdan baha berilmegini gazanmalydyrys, olaryň agyr netijelerini ýok etmekde çalyşyp, şular ýaly zatlaryň gaýtalanmazlygy üçin, elimizden geleni etmelidiris. Şonuň üçin bolsa, berk we sarsmaz bitewilik görkezmelidiris. Biziň halkymyza garşy ediljek her bir dönükligiň we agressiýanyň, biziň iň beýik maksadymyz bolan garaşsyz Azerbaýjan döwleti üçin barlyşyksyz göreşe gönükdirlen erk we güýç bilen öňüni almak mümkindir.
Sizi bitewilige, milli bähbitleri we biziň halkymyzyň hukuklaryny goramak üçin barlyşyksyz göreşe çagyrýaryn.
Rus dilinden türkmen diline “Bakinskiý raboçiý” gazetinden terjime edilen, 1999-njy ýylyň 31-nji marty.


text:
Bütindünýa bankynyň prezidenti Jim Ýong Kim 22-nji iýulda eden çykyşynda bu kesele garşy göreşde gazanylan üstünlikler barada aýdyp, şeýle diýdi: "Men Bütindünýa bankynyň hemmäňiz bilen bilelikde bu keseli ýeňýänçä AIDS-e garşy göreşmek meýiliniň bardygyny aýdasym gelýär".
Şeýle hem Jim Ýong Kim AIDS-e garşy göreşiň tejribeleriniň garyplyga garşy göreşde ulanmaga çagyryş etdi.
Bu konferensiýa wide ýazgy arkaly ýüzlenen BMG-niň Baş sekretary Ban Ki-mun hem özleriniň öňde goýýan maksatlary barada aýdyp, şeýle diýdi: "Maýkl Sidibeniň ýolbaşçylygyndaky BMG-niň AIDS-e garşy göreş boýunça gullugy syýasy hereketleri bu işe gönükdirmegini dowam etdirer. Biz WIÇ infeksiýasynyň, AIDS bilen bagly ölümleriň, hiç bir kemsitmeleriň bolmagyny islemeýäris. Şu hepde siz bu meseläniň çözülmegine ýardam berip bilersiňiz. Geliň, şu günden başlap, AIDS-iň soňuna çykalyň".
BMG-niň AIDS-se garşy göreş boýunça agentliginiň ýolbaşçysy Maýkl Sidibe bu kesele garşy göreşmek üçin ýylda zerur bolan 16.8 milliard dollara barabar serişdäni ýygnap bolmaýandygyny, keseliň ýaýramagynyň öňüni almak üçin henize çenli 7 milliard dollaryň ýetmezçilik edýändigini aýtdy.
Bu konferensiýanyň öňüsyrasynda BMG-niň Baş sekretary Ban Ki-mun AIDS, inçe kesel, malareriýa ýaly ýokanç kesellere garşy göreş boýunça global fondunyň öňki ýolbaşçysy Mihail Kazatskini BMG-niň WIÇ/AIDS-e garşy göreş boýunça Gündogar Ýewropadaky hem Merkezi Aziýadaky ýörite wekili hökmünde belledi.
Bu region WIÇ infeksiýasynyň çalt depgin bilen ýaýraýan ýeri hasaplanýar. Gündogar Ýewropada we Merkezi Aziýada 2005-nji ýyldan bäri bu infeksiýa uçran adamlaryň sanynyň 22% ýokarlanandygy habar berilýär.
Bu regionda bir ýarym million adamyň ganynda WIÇ infeksiýasynyň bardygy, 2011-nji ýylda bu kesele ýolugan adamlaryň sanynyň 170 müňe barabardygy aýdylýar.
Ban Ki-mun bu regionda infeksiýanyň ýaýramagynyň ýokarlanmagynyň keseliň oňüni almak boýunça çareleriň berkidilmelidigini aňladýandygyny aýtdy.
AIDS-e garşy göreş meseleleri boýunça alty gün dowam etmeli bu konferensiýa 25 müňe golaý aktiwist, alym hem syýasatçy gatnaşýar. Bu halkara konferensiýasy 1990-njy ýyldan bäri ilkinji gezek ABŞ-da geçirilýär.
WIÇ infeksiýasyna hem AIDS-e uçran aýallaryň Halkara jemgyýetiniň agzasy Annah Sango bu keseliň aýallara ýetirýän ýaramaz täsirine aýratyn üns çekdi.
"Biz dünýäde WIÇ infeksiýasyna uçran adamlaryň ýarysyndan gowragynyň aýallardygyny bilýäris. Çaga dogurmaga ukyply ýaşdaky aýallaryň ölümine sebäp bolýan keselleriň hatarynda WIÇ infeksiýasy ilkinji orny eýeleýär. 2012-nji ýylda WIÇ infeksiýasynyň epidemiýasy aýal şekiline eýe boldy" diýip, Sango aýtdy.
Şeýle hem, WIÇ infeksiýasyna we AIDS-e uçran aýallaryň Halkara jemgyýetiniň agzasy Annah Sango özleriniň bu meselä çynlakaý çemeleşmegi üçin bu kesele garşy alnyp barylýan göreşi özgertmegiň zerur boljakdygyny nygtady.
BMG-niň berýän maglumatlaryna görä, häzir dünýä boýunça bu kesele uçran adamlaryň sany 34.2 million adama baryp ýetipdir.
Şu hepdäniň ahyrynda Waşingtondaky konferensiýada AIDS keselini bejermek boýunça geçirilen täze barlaglar barada gürrüň edilmegine garaşylýar.


text:
Murgap etraby
Mary welayatynda yerleşen etraplaryn biri. Öz gawuny,Şordepe üzümi,nary,erigi bilen meşhurdyr. Akgurban Jumamyrat, Ümir Esen,Gözel Şaguly, Çary Meret,Ata Salyh yaly belli adamlar Murgap etrabynda dogulan.Murgap etrabynda yerleşyan obalar:Akgurban Jumamyrat adyndaky d/b,Şordepe, Çaçdepe,Aşgabat,Dayhanbirleşik.Murgapda nemes,buleç obalary hem yerleşyar. Murgabyng demirgazygynda,Bayramaly etraby bilen araçakde Gowşutbent bendi yerleşyar. Bu bent Mary tekelerinin Murgap oazisine gelenlerinde guran ilkinji bendi.Bu etrapda belli "OJAR AZIÝA" we "BAŞLAR" hususy kärhanalar bar.Murgapda "BAGT ÖÝI" toý mekany hem bar.


text:
Şu gün Balkan welaýatynda iş saparynda bolýan hormatly Prezidentimiz Gurbanguly Berdimuhamedow “Awaza” köpugurly sport toplumyna baryp gördi hem-de deňiz şypahanasy boýunça welosipedli gezelenç etdi.
Ir bilen döwlet Baştutanymyz sport toplumyna gelip, däp boýunça nobatdaky iş gününi bedenterbiýe we sport maşklaryndan başlady. Milli Liderimiz sport toplumynyň türgenleşik zalynda gurnalan sport enjamlarynda maşklaryň birnäçesini ýerine ýetirdi. Hormatly Prezidentimiziň hemişe nygtaýşy ýaly, bedenterbiýe we sport adam bedeniniň berkidilmeginde we sagdynlygynda möhüm orny eýeleýär, ony taplaýar, beden maşklary bilen yzygiderli meşgullanmak bolsa iş ukyplylygyny we çydamlylygy ýokarlandyrýar.
Soňky ýyllarda Türkmenistanda sportuň beýleki görnüşleri bilen bir hatarda welosiped sportunyň ösdürilmegine uly üns berilýär, ol ekologiýa taýdan sportuň arassa görnüşi hökmünde ykrar edildi hem-de türkmenistanlylaryň barha köpsanlysyny özüne çekýär. Döwlet Baştutanymyzyň başlangyjy bilen ýurdumyzda her ýylda köpçülikleýin welosipedli ýörişler guralýar hem-de sportuň bu görnüşi boýunça ýaryşlar geçirilýär, munuň özi onuň barha meşhurlyga eýe bolýanlygynyň subutnamasydyr.
... Şu gün milli Liderimiz “Awaza” sport toplumynyň zalynda bedenterbiýe maşklaryny ýerine ýetirmegiň barşynda welosiped sürmek bilen, basketbol oýnuny utgaşdyrmagyň ajaýyp ussatlygyny görkezdi. Bu ýerde hormatly Prezidentimiz welosipede erk etmek bilen, her gezek pökgini tora dürs oklap, “basketbol ussatlyk sapagyny” berdi.
Döwlet Baştutanymyzyň belleýşi ýaly, sportuň dürli görnüşleri bilen meşgullanmak adamlaryň hem-de tutuşlygyna jemgyýetiň sagdynlygynyň pugtalandyrylmagynda aýratyn ähmiýete eýedir, işe ukyplylygyň hem-de adamyň ruhubelentliginiň örän möhüm serişdesi bolup durýar. Sportyň ösdürilmegi milli Liderimiz tarapyndan alnyp barylýan durmuş ugurly döwlet syýasatynyň ileri tutulýan ugurlarynyň birine öwrüldi, ilatyň durmuş derejesini ýokarlandyrmak, beden we ruhy taýdan sagdyn nesli terbiýeläp ýetişdirmek ugrunda ähli şertleriň döredilmegi bu syýasatyň baş maksadydyr. Berkarar döwletimiziň bagtyýarlyk döwründe bedenterbiýe we sport bilen meşgullanmak ýurdumyzyň her bir raýatynyň durmuş endigine öwrüldi.
Sagdynlyk we ruhubelentlik ýylynda Türkmenistan iri möçberli sport bäsleşikleriniň, şol sanda halkara derejeli ýaryşlaryň geçirilýän merkezine öwrüldi. Hormatly Prezidentimiz Gurbanguly Berdimuhamedowyň başlangyjy bilen guralan hem-de Aşgabatda üstünlikli geçirilen Ýapyk binalarda we söweş sungaty boýunça V Aziýa oýunlary ýatdan çykmajak täsirler galdyrdy hem-de türkmen türgenleriniň ägirt uly ýeňişlerine beslendi.
Häzirki wagtda ýurdumyzda hormatly Prezidentimiziň başlangyjy boýunça ilatyň saglygynyň berkidilmegine, bedenterbiýe bilen köpçülikleýin meşgullanmagy üçin şertleriň döredilmegine uly üns berilýär, munuň özi oňyn netijeleri berýär.
Soňky ýyllarda ýurdumyzyň ähli künjeklerinde, aýratyn-da “Awaza” milli syýahatçylyk zolagynda bedenterbiýe we sport bilen meşgullanmak üçin giň mümkinçilikleriň döredilmegi üýtgewsiz kada öwrüldi, muňa bu ýerde bina edilen häzirkizaman sport toplumlary oňat ýardam berýär.
Döwlet Baştutanymyzyň yzygiderli tagallalary netijesinde ilatyň saglygyny goramak hem-de jemgyýetçilik aňyna sagdyn durmuş ýörelgelerini ornaşdyrmak işlerinde uly üstünlikler gazanyldy. Hormatly Prezidentimiz Gurbanguly Berdimuhamedow özüniň şahsy göreldesi bilen biziň hemmämize we esasan-da ýaşlara sport hem-de bedenterbiýe bilen işjeň meşgullanmagyň nähili möhümdigini we peýdalydygyny görkezýär.
Ýurdumyzda bina edilýän sagaldyş toplumlarynyň we şypahanalaryň taslamasy işlenip taýýarlanylanda olarda hökmany ýagdaýda sport desgalary göz öňünde tutulýar. Döwlet Baştutanymyzyň belleýşi ýaly, köpçilikleýin sport çäreleriniň işjeň geçirilmegi jemgyýetde ruhubelentlik ýagdaýyny döretmegiň baş şertleriniň biri bolup durýar.
Häzirkizaman sport toplumlarynyň we olarda peýdalanylýan türgenleşik enjamlarynyň ýokary halkara ülňülerine laýyk gelmegi olarda geçirilýän türgenleşikleriň ýokary hilini şertlendirýär.
Milli Liderimiz türgenleşik enjamlarynda birnäçe maşklary ýerine ýetirmek bilen, ajaýyp beden taýýarlygyny görkezdi, munuň özi sportuň dürli ugurlary bilen yzygiderli meşgullanmagyň netijesidir.
Öz nobatynda hormatly Prezidentimiziň egindeşleri hem birnäçe maşklary ýerine ýetirdiler. Döwlet Baştutanymyz sport toplumynda gurnalan döwrebap türgenleşik enjamlarynyň aýratyn mümkinçilikleri barada aýtmak bilen, olarda ýerine ýetirilýän maşklaryň adam bedeniniň ol ýa-da beýleki agzalaryna ýetirýän täsirini belläp, aýry-aýry maşklary ýerine ýetirmegiň aýratynlyklary barada gürrüň berdi.
Yzygiderli türgenleşikler öz-özüňi terbiýelemegiň endiklerini, adamda zähmetsöýerlik, özüňe erk etmek hem-de maksada okgunlylyk ýaly zerur häsiýetleri kemala getirmäge ýardam berýär. Şonuň üçin hem milli Liderimiz hatda ýurdumyzyň welaýatlary boýunça iş saparlaryny amala aşyrýan mahalynda hem, dynç alýan wagtynda hem, asylly endiklerine eýerip, jogapkärli döwlet işlerini we sport bilen meşgullanmagy utgaşdyrýar.
Şu gün hem şeýle boldy, hormatly Prezidentimiz Gurbanguly Berdimuhamedow öz egindeşleri bilen “Awaza” sport toplumynda türgenleşik geçirdi.
Häzirki wagtda "Awaza" milli syýahatçylyk zolagynda, ýurdumyzyň beýleki sebitlerinde bolşy ýaly bedenterbiýe we sport bilen meşgullanmak, oňa dynç alýanlary çekmek üçin ähli şertler döredilýär. Döwlet Baştutanymyzyň belleýşi ýaly, bu işler işjeň dynç almagyň örän möhüm şerti bolup durýar.
Bu ýerde hormatly Prezidentimiziň egindeşleri basketbol, stoluň üstünde oýnalýan tennis hem-de bowuling boýunça bäsleşdiler. Sagdyn durmuş ýörelgesini işjeň wagyz edýän milli Liderimiziň göreldesine eýerip, olar sportuň dürli görnüşleri bilen yzygiderli meşgullanýarlar. Hormatly Prezidentimiz Gurbanguly Berdimuhamedowyň belleýşi ýaly, köpçülikleýin bedenterbiýe we sport bilen meşgullanmak saglygy berkitmegiň hem-de zähmet öndürijiligini ýokarlandyrmagyň möhüm şertidir.
Döwlet Baştutanymyz sport zalynda türgenleşigi, şeýle hem basketbol we woleýbol meýdançalarynda bäsleşikler tamamlanandan soň egindeşleri bilen deňiz şypahanasynyň çäkleri boýunça welosipedli gezelenç etdi.
Hormatly Prezidentimiz Gurbanguly Berdimuhamedowyň ýadawsyz aladalary netijesinde "Awaza" milli syýahatçylyk zolagy iri halkara forumlarynyň, şeýle hem sportuň dürli görnüşleri boýunça ýaryşlaryň geçirilýän iri merkezine öwrüldi. Türkmen deňiz şypahana zolagy ägirt uly durmuş-ykdysady ähmiýete eýe bolmak bilen sebitleri ösdürmegiň häzirkizaman nusgasy bolup durýar. Bu ýerde durmuşa geçirilýän iri möçberli taslamalar ýurdumyzyň syýahatçylyk we dynç alyş ulgamynyň okgunly ösdürilmegine kuwwatly itergi berdi, munuň özi öz nobatynda bu künjegiň täsin tebigy şertlerini hem-de serişdelerini netijeli peýdalanmagy üpjün etdi, umuman bolsa ýurdumyzyň ykdysady kuwwatynyň pugtalandyrylmagyna we köptaraply halkara hyzmatdaşlygynyň ösdürilmegine oňyn ýardam berýär.
Dynç alyş zolagynyň çäklerinde häzirkizaman myhmanhanalarynyň toplumlary, giň ugurly medeni-dynç alyş, sport we maslahat-sergi desgalary peýda boldy, bularyň ählisi “Awazanyň” halkara derejesini ýokarlandyrdy. Bu ýerde bina edilýän ähli desgalar bitewi binagärlik toplumy emele getirdi, olaryň daş-töweregini gök zolaklar, seýilbaglar we seýilgähler gurşap alyp, kenar ýakasynda amatly howa ýagdaýyny döredýär.
Döwlet Baştutanymyz Awazanyň çäkleri boýunça welosipedli gezelenjiň dowamynda daşky gurşawa aýawly çemeleşmegiň, amatly ekologiýa ýagdaýynyň saklanylmagynyň möhümdigine ünsi çekdi. “Awaza” şypahana zolagynyň döredilmeginiň baş maksady ilatyň saglygyny berkitmekdir, bu bolsa deňizýaka künjegiň täsin howa şertleri, bu ýerdäki bejeriş häsiýetli gidromineral serişdeleriň bolmagy bilen şertlendirilendir. Şeýlelik-de, bu ýerde geçirilýän iri möçberli işler kenarýakada adam saglygy üçin amatly howa ýagdaýynyň döredilmegine ýardam berýär.
Şunuň bilen baglylykda döwlet Baştutanymyz Awazanyň çäklerinde welosipedleriň – ulagyň ekologiýa taýdan iň arassa görnüşiniň işjeň peýdalanylmagynyň, welosipedli gezelençler üçin ýörite ugurlaryň çekilmeginiň we beýlekileriň maksada laýyk boljakdygyny belledi.
Döwlet Baştutanymyz kenar ýakasy boýunça welosipedli gezelenjini tamamlap, deňiz giňişliklerini hem-de türkmen halkynyň buýsanjy bolan Awazanyň ajaýyp görnüşlerini synlady. Adamyň sagdynlygy hem-de ruhubelentligi, onuň sagdyn durmuş ýörelgesini ugur edinmäge gyzyklanmasy, türkmen deňiz ýakasynyň ekologiýa taýdan arassalygyny saklamak deňiz şypahanasyny ösdürmegiň esasy maksadydyr. Bularyň ählisi “Awaza” milli syýahatçylyk zolagynyň türkmenistanlylaryň saglygyny berkitmekde, olaryň göwnejaý dynç almagyny üpjün etmekde ähmiýetini ýokarlandyrýar.
“Awazada” başlanylan iri möçberli işler dowam ediler hem-de geljekde tebigatyň bu täsin künjeginiň ekologiýa abadançylygynyň saklanmagy üçin ähli şertler dörediler diýip, döwlet Baştutanymyz aýtdy. Şunuň bilen baglylykda hormatly Prezidentimiz Gurbanguly Berdimuhamedow degişli ýolbaşçylara anyk tabşyryklary berdi we bu ýerden ugrady.


text:
Babýof Grakh
BABÝOF (Babeut) Grakh (Fransua Noel, 1760-1797) — franssuz rewoýosýoneri, kommunist-utopist, Direktoriýa döwründe «Deňligiň hatyrasy üçin» diýen hereketiň ýolbbaşçysy. Ol Sen-Kantende garyp soldatyň maşgalasynda dogulýar. 1790 ýylynda sowa salgytlary tölemekden boýun gaçyrmak ugrundaky hereketi gurandygy üçin Pariž türmesine taşlanýar we ondan Ž. P. Maratyň kömegi bilen azat bolýar. 1793—94 ýyllarda ýene-de tussaglykda bolýar. Ol türmeden çykandan soň, termidorian Konwentiň syýasatyny öz gazetiniň üsti bilenn aýgytly tankyt edýär. Şonuň üçin ol 1795 ýylynyň fewralynda ýene-de tussag edilýär. Ol türmede «Deňligiň hatyrasy üçin» diýen guramanyň özenini düzýär. 1795 ýylyň 18 oktýabrynda Babýof türmeden çykyp, ýene gazetini çykaryp başlaýar. Babýof «gizlin gozgalaňçylar Direktoriýasyny» döredýer. Ol gurama ýaragly gozgalaň taýýarlaýar. Emma 1796 ýylyň 10 maýynda herekete gatnaşyjy Grizeliň dönühlik etmegi netijesinde guramanyň üsti açylýar we onuň ýolbaşçylarynyň hemmesi tussag edilýär. 1797 ýylyň 27 maýynda Wandomda bolan prossesden soň Babýof jezalandyrylyp öldürülýär.


text:
“Ýurdumyzda ýylda geçirilýän we adaty häsiýete eýe bolan halkara sergisine we konferensiýasyna abraýly düzümli delegasiýalaryň gatnaşmagy Türkmenistanyň dünýäniň iň iri nebit-gaz döwletleriniň arasynda agramynyň bardygyny görkezýär” diýip, Türkmenistanyň prezidenti G.Berdimuhamedow aýtdy.
Halkara hyzmatdaşlygyna açyklygyny yglan edýän Türkmenistana halkara derejesinde uly gyzyklanma bildirilýän hem bolsa, bilermenler iş ýüzünde daşary ýurtly inwestorlar tarapyndan ýurda uly maýa goýumlarynyň ýatyrylmaýanlygyna ünsi çekýärler.
Maýa goýumlar näme üçin köpelmeýär?
GDA institutyndan Andreý Grozin munuň sebäbini şeýle düşündirýär: “Daşary ýurt maýa goýujylaryna kepilnamalaryň berilmeýänligi Türkmenistana barmak isleýän inwestorlaryň öňünde böwet bolýar. Sebäbi Türkmenistanda hatda Gazgystandaky ýa Özbegistandaky ýaly ujypsyz garantiýalar-da ýok. Töwekgelçilikli ýagdaýa baş goşmaga we Türkmenistandaky amatly şertler barada berilýän wadalara ynanmaga hiç kimde isleg ýok”.
Şol bir wagtda-da Türkmenistan bilen köp ýyl bäri üstünlikli hyzmatdaşlyk alyp barýan kompaniýalar hem bar. Olaryň arasynda Malaýziýanyň “Petronas” kompaniýasy 2006-njy ýyldan bäri türkmen tarapy bilen özara ylalaşyklara görä, Çelekende nebit önümçiligini yzygiderli artdyryp gelýär. 14 ýyl bäri Türkmenistan bilen üstünlikli hyzmatdaşlyk alyp barýan kompaniýa bu partnýorlyga netijeli diýip baha berýär we Türkmenistanda soňky döwürde döredilen inwestision klimaty daşary ýurt kompaniýalary üçin amatly hasap edýänligini mälim edýär. Bu barada “Petronas Charigali” kompaniýasynyň müdiri Ridza Şarif “Neýtralnyý Turkmenistan” gazetine aýtdy.
ABŞ-nyň iň iri energetika kompaniýalarynyň biri bolan “Chevronyň” hem Türkmenistan bilen işleşmek boýunça uly planlarynyň bardygy habar berildi. Kompaniýanyň planlarynyň türkmen tarapy bilen bilelikde uglewodorod resurslarynyň önümçiligine, turkmen spesialistlerini taýýarlamaklyga we öz maýa goýumlaryny ýurduň sosial infrastrukturasynyň ösüşine ýatyrmaklyga gönükdirilýänligini “Trend.az” internet saýty belledi.
Inwestision aktiwlik nämä bagly?
Şol bir wagtda-da inwestision aktiwligiň garaşylýanyndan pesdigini we gyzyklanma bildirýänleriň hakyky ädimleri ädýänlerden has köpdügini bilermenler belleýärler. “Eurasia Transition Group” toparynyň müdiri Mişael Laubş munuň sebäplerini Türkmenistandaky inwestision şertleriň kemçiliklerinde görýär.
“Günbatar kompaniýalary ýurda uly mukdarda maýa goýumlaryny ýatyrmaga henize çenli seresaply çemeleşýärler. Sebäbi olar korrupsiýa we parahorluk ýaly meseleler boýunça ýurtda ýeterlik çäre görülýänligine şübhelenýärler. Ýakynda “Transparency International” guramasy korrupsiýa we parahorluk meselesinde Türkmenistanyň potensial maýa goýujylar üçin dünýä derejesinde iň erbet ýagdaýly ýurtlaryň biridigini yglan etdi” diýip, M.Laubş aýtdy.
Türkmenistanyň daşary ýurtly inwestorlary çekmäge we halkara hyzmatdaşlygyny ösdürmäge bildirýän isleginiň, umuman, pozitiw ädim bolup durýanlygyny Mişael Laubş belledi.
Zerur bolan şertler
G.Berdimuhamedow Aşgabatda nebit-gaz sergisiniň geçirilmegi bilen baglanyşykly eden çykyşynda Türkmenistanyň nebit-gaz ministrliginiň geçirýän halkara sergileridir-konferensiýalarynyň nebit-gaz önümçiligi boýunça hyzmatdaşlyga gyzyklanma bildirýän halkara kompaniýalary bilen diskussiýalara we özara bägbitli hyzmatdaşlyga amatly şertleri döredýänligini aýtdy. Soňky ýyllaryň dowamynda ýurtda milli kanunlary halkara strandartlaryna laýyk getirmek boýunça halkara derejesinde dürli konsultasiýalar hem geçirilýär.
Emma Türkmenistanyň halkara inisiatiwalarynyň öňüne böwet bolýan esasy problemalaryň çözülmän galýanlygyny Mişael Laubş belledi: “Esasy mesele - döwlet resmileriniň arasyndaky korrupsiýa güýçlüligine galýar. Ýurduň hususy sektory hem ösmeýär. Mälim bolşuna görä, Türkmenistan bilen iş salyşmak üçin kompaniýalar döwlet ýolbaşçylaryna 20-30% möçberde para bermeli bolýarlar. Bu bolsa günbatar maýa goýujylary üçin kabul edip bolmajak ýagdaý. Üstesine Türkmenistanyň kanun sistemasynda açyk-aýdyňlygyň bolmagy zerur we ol halkara kanunlaryna laýyk getirilmeli”.
Mişael Laubş maýa goýujylary ilkinji nobatda öz maýa goýumlarynyň howpsuzlygyna göz ýetirmek isleýänligini, şeýle-de inwestision şertleriň gowulanmagy üçin daşary ýurtly maýa goýumlar boýunça ýörite kanunlaryň işlenilip düzülmeginiň-de zerurdygyny belledi.
GDA institutynyň Merkezi Aziýa boýunça analitigi Andreý Groziniň pikirine görä, Türkmenistanda daşary ýurtlularyň maýa goýumlaryna amatly şertleriň döräp başlamagy üçin türkmen ýolbaşçylarynda “bu ugurdan hyzmatdaşlygyň daşary ýurt maýadarlaryna däl-de ilkinji nobatda türkmen döwletiniň özüne gerekdigi barada düşünje döremeli”.


text:
Soňky ýyllarda Türkmenistanyň dürli welaýatlarynda ilata mellek ýerleri paýlanyp berilýär. Kähalatlarda paýlanýan şol mellek ýerleri gumuň içinden berilýär. Şeýle mellek ýerleriň biri Lebap welaýatynyň Halaç etrabynyň ýaşaýjylaryna paýlanyp berildi.
Lebap welaýatynyň Lebap daýhan birleşiginden özüni Döwran diýip tanyşdyran kärendeçi, gürrüňi edilýän mellek ýerleriniň ilata mundan bir ýyl çemesi ozal paýlanyp berlendigine garamazdan, bu sebite elektrik togy, suw, gaz ýaly gündelik durmuş üçin zerur bolan serişdeleriň çekilmändigini aýdýar.
Lebaply kärendeçi Döwran bu barada Azatlyk Radiosynyň Türkmenistandaky habarçysy Soltan Açylowa gürrüň berdi.